"หันหน้าหากัน" อี.เอ็ม. ฟอร์สเตอร์ จากเรื่อง ฮาเวิร์ดส์ เอนด์
แล้วก็ถึงเวลาที่ทุกคนรอคอย
เขาคือราชาย่านชอปปิง
วอล์ฟกัง อมาเดอุส โมซาร์ทแห่งร้านค้าปลีก
ดา วินชีแห่งการปิดดีล
และมอแนแห่งการเงิน
เซอร์ริชาร์ด แม็คครีดี
ขอบคุณมากครับ แคโรไลน์
ใส่ชุดมอนดาแล้วคุณสวยจนตะลึง
สมัยเรียนคุณครูจะชอบอ่านนิทาน
ให้พวกเราฟังในคาบสุดท้ายของวัน
นิทานเรื่องโปรดของผมคือห่านกับไข่ทองคำ
มอนดาก็เหมือนห่านตัวนั้น
และผมชอบที่มันออกไข่เป็นทองคำ
คืนนี้เราจะมอบรางวัลให้เหล่าดาวเด่นคนแรก
หัวหน้าฝ่ายจัดจำหน่ายแห่งปี อแมนดา คอนราด
10,000 ปอนด์ให้คุณไปจับจ่าย
รางวัลเกียรติคุณความสำเร็จ ได้แก่ ฟิลิป วอล์คเกอร์
ที่จริงผมควรได้รางวัลนี้นะ ฟิลิป
แต่คุณก็ทุ่มเทไม่แพ้กัน ยินดีด้วย
รางวัลถัดไป ผู้จัดซื้อแห่งปี คนที่ต่อรองราคาได้โหดสุด
โชคดีที่ผมไม่ต้องปิดดีลกับเขา เพื่อนของผม ไมเคิล แฮร์ริส
ยอดเยี่ยมมาก
ปีนี้ผมยินดีที่จะประกาศว่า
มอนดาเป็นบริษัทเอกชน
ที่จ่ายเงินปันผลก้อนโตที่สุด
1.2 พันล้านปอนด์เพื่อมอบให้กับเจ้าของบริษัท
และสาวน้อยพันล้านของผม ซาแมนธา
ว้าว เงินเยอะขนาดนี้
เล่นเอานับเลขศูนย์แทบไม่หมด ฉันว่านี่ละที่เราคู่ควร
ขอบคุณริชกับทุกคนที่มอนดา
พวกคุณทำงานกันหนัก นี่คือรางวัลของทุกคน
ไม่ใช่จะยกให้นะ
ฉันแค่อยากพูดว่าขอบคุณค่ะ
ขอบคุณ
เละตุ้มเป๊ะ
อะไรดลใจให้เขาสร้างโรงละครกลางแจ้ง
ไอเดียหลุดโลก เวอร์วังเกิน
ข้ามีนามว่าออสซีแมนเดียส ราชาแห่งราชัน
จงชื่นชมผลงานและศิโรราบ
อะไร
ช่างเถอะ
คืนวันศุกร์เราจะดื่มฉลองต้อนรับแขก
บรรยากาศสบายๆ ไม่เน้นพิธีรีตอง
ห้าวันก่อนหน้า
มีพิกซี ลอตต์กับแฟตบอย สลิมขึ้นโชว์
แจ๋วเลย
วันเสาร์เราจะตั้งแกรนด์เปียโนข้างสระให้เอลตัน
ส่วนบ่ายวันอาทิตย์ก็จัดแข่งเกมกลาดิเอเตอร์
ที่โรงละครตามคำขอ
และคืนวันอาทิตย์ โคลด์เพลย์จะเล่นบนชายหาด
เขาพูดว่าอะไร
ยักไหล่ทำไม เขาพูดว่าอะไร
- ไม่รู้ - ไม่รู้ได้ไง
ก็เขาเป็นคนบัลแกเรีย ผมเป็นคนกรีก
- แล้วฟังไม่ออกเหรอ - ไม่ออก
ให้ตายสิ ยานนิส
โลกนี้ไม่ได้พูดภาษาต่างด้าวเดียวกันหมด
เออ รู้แล้ว ฉันไม่ได้โง่ ทำไมถึงไปจ้างคนบัลแกเรีย
ค่าแรงถูก
งานมันอืด ยานนิส ทุกส่วนเลย
พวกเขาไม่เคยสร้างโรงละครกลางแจ้งมาก่อน
ใช่ ฉันก็ไม่เคย เห็นๆ กันอยู่
นี่เป็นชายหาดหลัก
เหรอ
สวยดี
พวกนั้นใคร
เขามาตั้งแคมป์กันน่ะ
ใคร ดยุคแห่งเอดินเบิร์กรึไง
ผู้ลี้ภัยชาวซีเรีย
น่าสงสาร
ถ่อมาตั้งไกลก็น่าจะเลยไปหน่อย ไล่พวกมันไป
- ริช - อะไร
พวกเขาเป็นผู้ลี้ภัย
เป็นผู้ลี้ภัยก็ไปลี้ภัยตรงอื่นสิ
ไม่ใช่มาบังวิวเราแบบนี้
ชายหาดทุกแห่งในกรีซเป็นชายหาดสาธารณะ
ผมน่ะไม่อะไร แต่แขกเหรื่อนี่สิ
บางคนก็เป็นพวกปลอมเปลือก
มองไปทางไหนก็มีแต่ไม้อัด เห็นแล้วไม่สบายใจ
- ดูไม่มีทีท่าว่าจะเสร็จเลย - ใจเย็นน่า กรุงโรมไม่ได้สร้างเสร็จในวันเดียว
แต่นี่แค่เศษเสี้ยวของกรุงโรม และมันก็ปาไปสิบวันแล้ว
ถ้าเสร็จไม่ทันเราอาจตีเนียนไปว่า
- ตั้งใจจำลองซากโรงละครโบราณ... - ไม่ๆๆ
ไม่เอา เมลานี อธิบายเขาที
ถ้ารูปหลุดไปจะกลายเป็นข่าวพาดหัว "จุดจบแห่งจักรวรรดิ"
- "ฉ้อโกงขณะกรุงโรมลุกไหม้" ประมาณนั้น - เสิร์ฟข่าวให้พวกเขาถึงที่
- ก็จริง... - พวกสื่อก็เหมือนแมลงวันรุมตอมขี้
ผมแค่ล้อเล่น มันจะต้องเสร็จทัน รับประกันได้
ริช มุมนี้คุณดูเหมือนจักรพรรดิมาก
ข้าผู้กำลังจะตาย ขอคำนับท่าน
เอาเลย ตายสิ
จะตายแล้ว
เล่นให้สมจริงกว่านี้ได้อีก ไหนตายใหม่ เอาดีๆ
โอ๊ย ไม่รอดแล้ว
มันเป็นอะไร สารรูปเหมือนแมวจรจัดโดนยาเบื่อ
ผมเคยเตือนแล้ว พวกมันไม่ชอบเปลี่ยนที่อยู่ ต้องใช้เวลาพักใหญ่กว่าจะปรับตัวได้
ฉันไม่ได้ให้มันมานี่เพื่อเล่นโยคะ มันควรจะดูน่าสะพรึง
คุณมาถึงนี่เมื่อไหร่
อาทิตย์ที่แล้ว อีกอย่างนะ เสียงตอกตะปูโครมครามยิ่งไปรบกวนมัน
อะไรกันเนี่ย
สภาพยังกับเรือนจำ
น่าจะโดปมันหน่อย โคเคนก็ได้
- คนงานในครัวมี ฉันได้ยินมา - ให้ยากล่อมประสาทท่าจะเหมาะกว่า
- แม่ - มาถึงจนได้
- แม่ยังไม่ตาย - มานี่มา
- ริคกี้ - ว่าไง ฟิน
หวัดดีครับ พ่อ
- แล้วพี่ชายแกหายไปไหน - เอเดรียนติดงาน
- เขาทำงานหามรุ่งหามค่ำ - เขาจะมาถึงคืนวันงาน
ขยันเหมือนพ่อ
- ทำไมถึงมีสิงโต - สำหรับเกม กลาดิเอเตอร์
เราจะเลียนแบบฉากในกลาดิเอเตอร์ เหมือนที่เคยเล่น
ต้องเป็นเสือ ไม่ใช่สิงโต
หนังเรื่องนั้นมั่วประวัติศาสตร์สุดๆ เยอะจนไม่รู้จะเริ่มจากจุดไหนก่อน
ใช่ เราอยากให้ดูสมจริง
- มันชื่ออะไร - แคลเรนซ์
ไง
ข้อผิดพลาดของมือใหม่
อย่าเผยความกลัวให้สิงโตเห็น มันได้กลิ่นความกลัว
เหมือนกับฉัน ฉันก็ได้กลิ่นความกลัว
มาทำอะไรลับๆ ล่อๆ ยังกับพวกนักข่าวแท็บลอยด์
ผมชื่อนิค ผมเขียนหนังสือชีวประวัติให้คุณ
ฉันรู้ว่านายเป็นใคร แต่ถามว่ามาทำห่าอะไร
ริช อย่าไปข่มขู่นิค เขาอยู่ข้างคุณ
กรรมการคัดเลือกสมาชิกรัฐสภา
ขอบคุณครับเซอร์ริชาร์ดที่สละเวลามา
ผมไม่ยักรู้ว่ามีทางเลือกด้วย
ธุรกิจเสื้อผ้าแฟชั่นเป็นอุตสาหกรรมใหญ่ระดับโลก
สามเดือนก่อนหน้า
แค่ในอังกฤษก็มีมูลค่าราวหกหมื่นล้านปอนด์ต่อปี
เจ้าของแอชแอนด์เอ็มร่ำรวยที่สุดในสวีเดน
เจ้าของซาราร่ำรวยติดอันดับโลก
ส่วนในอังกฤษก็มีคุณ
โด่งดังจากการเป็นเจ้าของเสื้อผ้าหลายแบรนด์
รวมถึงมอนดาและแน่นอนเอ็มแอนด์เจ
ปีก่อนเอ็มแอนด์เจล้มละลาย มีลูกจ้างตกงาน 11,000 คน
ส่วนใหญ่เป็นพาร์ทไทม์
คุณโดนครหาว่าเป็นใบหน้าของทุนนิยมสามานย์
- ถือว่าเข้าเค้าไหม - ต้องขอไปส่องกระจกดูก่อน
สื่อตั้งฉายาคุณ ท่านเซอร์หิวเงิน...
ท่านเซอร์ใจคด...
แม็คครีดีหน้าเลือด
และเรียกร้องให้ถอดยศคุณ
เซอร์ริชาร์ด คุณมีอะไรจะพูดไหม
หมอเคยบอกผมว่าความอิจฉาริษยา เป็นโรคที่รักษาไม่ได้
ผมไม่ได้ทำอะไรผิด
ใครว่าล่ะ
อย่ามาหาเรื่องเขา อีเวร
รู้มั้ยแกก่อเรื่องอะไรไว้ ปล่อยฉัน
ฉันเกลียดไอ้พวกที่ชอบใส่ร้าย ให้ลูกชายฉันอับอายต่อหน้าผู้คน
พวกขยะเปียก
อีเปรตขอส่วนบุญ
อายุเท่าไหร่ นิค
44 ครับ
- คุณดูเด็กกว่านั้นเยอะ - ขอบคุณครับ
ผิวคุณซีดเซียว เหมือนผิวเด็ก
- เอาเป็นว่า... - คุณกำลังเขียนหนังสือให้ริคกี้งั้นสิ
มาร์กาเร็ต แม็คครีดี แม่ของริชาร์ด
ใช่ครับ
ถ้าจะเขียนก็ต้องเขียนให้ดี
ผมจะพยายาม
ไม่ใช่พยายาม ต้องทำให้ได้ มีแค่ทำได้หรือทำไม่ได้
คุณทำได้มั้ย นิค
ค...ครับ ทำได้ครับ
- สรุปว่าได้นะ - ได้ครับ
ต้องยังงี้สิ
ลูกฉัน ริคกี้ เขาชอบวางท่า ว่าเป็นคนทะนงตน อวดดี
แต่ที่จริงเขาเป็นเด็กจิตใจอ่อนโยน
และขี้อายมากๆ สมัยอยู่โรงเรียน
ปี 1973
อ่อนโยนกว่าที่ใครคาดคิดหลายเท่า แต่ซ่อนไว้ภายใต้คำคุยโว
เร่เข้ามา เชิญชมริคาร์โดผู้วิเศษ หรือจอมขมังเวทย์ดิกซี
มีเหรียญมั้ย ลูว์อิส ขอยืมมาเล่นกล
ขอบคุณ โห เหรียญห้าสิบเพนซ์ ใจป้ำมาก ทีนี้จับตาดูให้ดี
ผ่านแว่นหนาเตอะของนาย ฉันจะเสกให้เหรียญนี้...
หายวับไป
ดูอีกครั้งตอนฉันร่ายมนตร์
เสกเหรียญให้กลับมา พร้อมยัง
ตานายแล้ว ไอ้หน้าเลือด
ว้า โทษที ลูว์อิส เหรียญนายหายไปแล้วว่ะ
เฮ้ย นั่นตังค์ฉันนะ
มันหายไปในอากาศธาตุ เวทมนตร์กับเวทนาบางทีก็แยกกันไม่ออก
ผมขำทุกครั้งเวลาที่ผู้คน... นึกภาพเขาว่าเป็นเด็กหาบเร่สู้ชีวิต
ลูว์อิส วัตสัน เพื่อนวัยเด็ก
เพราะออกจากโรงเรียนตอนอายุ 16 แต่มันเป็นโรงเรียนเอกชน
และเราสองคนเกลียดที่นั่นเข้าไส้
วิ่ง แม็คครีดี
- เปลี้ย - ไม่มีคำว่า "เปลี้ย"
มีสิครับ ใครๆ ก็เรียกครูแบบนั้น หรือออกเสียงคล้ายๆ "เปลี้ย" นี่แหละ
เอาท์
เปลี่ยนชุดแล้วไปพบครูใหญ่
เดี๋ยวครับครู ช่วยหยุดก่อน
มีอะไร แม็คครีดี
ผมจั๊กจี้
ไปตายห่าไป
สถานการณ์ยิ่งเลวร้ายเมื่อพ่อเขาเสีย
โรงเรียนกลายเป็นเหมือนเรือนจำ
เขาแค่รอวันที่จะแหกคุกออกไป
เราอาจต้องขายบ้านทิ้ง
อย่าขาย ผมออกจากโรงเรียนเอง
แม่จะได้เอาเงินค่าเทอมมาผ่อนบ้าน
พ่อเขาอยากให้แกได้เล่าเรียน ริคกี้
เขาเชื่อมั่นในระบบการศึกษา
ก็พ่อไม่อยู่แล้ว เขานอนอยู่รถคันหน้า
แม่อยากให้แกมีอนาคต
ได้ไปเรียนออกซ์ฟอร์ด ไม่ก็เคมบริดจ์
แม่อยากให้แกทำทุกอย่างได้ตามที่ฝัน
และผมแค่อยากหาเงินเพื่อทำทุกอย่างได้ตามที่ฝัน
- เขาได้ฉายา "หน้าเลือด" มายังไง - แม็คครีดี หน้าเลือด
เขาตั้งขึ้นเอง เป็นฉายาในวงไพ่
- สาวๆ ลูว์อิส - ไม่ต้องเลย
- เอาละ แฟตส์โวส์เฌอส์ - แปลว่าอะไร
- ภาษาฝรั่งเศสแปลว่า เริ่มแทงได้ - เขาชำนาญเรื่องไพ่
หลงใหลการพนัน
และการหาเงินตั้งแต่สมัยวัยรุ่น
ใครจะได้กิน
เอาละนะ
อ้าว เด๊ดห่าซะแล้ว
กินรวบนะคร้าบ
เป็นพระคุณอย่างสูง
- แม็คครีดี เล่นพนันเหรอ - ขอบคุณนะ ลูว์อิส
- พนันที่ไหนครับในเมื่อผมชนะตลอด - ปล้นกันซะมากกว่า
- พอเลย - ครูจะทำอะไร ห้ามยึด
ผมเป็นเจ้ามือ
- มันผิดกฎโรงเรียน - เงินของผม
- ไม่ นี่เป็นเงินของผม - ส่งมา ฉันจะริบให้หมด
ครูจะเอาเงินไปทำอะไร ซื้อแปรงสีฟันงั้นเหรอ
เอาไปจ้างแม่เธอมาเต้นให้ดู
โรงเรียนเราคาดหวังมาตรฐานขั้นสูง ทั้งด้านการเรียนและความประพฤติ
การเฆี่ยนตีถือเป็นมาตรฐานขั้นสูงด้วยรึเปล่า
- บทลงโทษอาจชั่วร้ายแต่สมควรแก่เหตุ - คุณมันชั่วร้ายเกินกว่าเหตุ
มาเถอะ ริคกี้ กลับกันดีกว่า เราไม่ต้องพึ่งคนพวกนี้หรือโรงเรียนนี้
ฉันรู้ธาตุแท้คนอย่างแกดี
พวกที่ชอบติดป้าย "ห้ามคนไอริช คนดำ และสุนัข"
ฉันเจอคนอย่างแกมาเยอะตอนมาลอนดอนครั้งแรก แล้วดูฉันตอนนี้ ดูให้เต็มตา
ฉันมีเงินมากกว่าคนพวกนั้น และเยอะกว่าแกหลายเท่า
ลาก่อน คุณนายแม็คครีดี
ตัวแม่ร้ายกว่าลูกอีก
ไอ้พวกผู้ดีอังกฤษจองหอง
- เราจะพิสูจน์ให้พวกมันเห็นครับ แม่ - เราไปรอดแน่ ริคกี้
ยิ่งกว่ารอดซะอีก
ช่างหัวพวกมัน
ช่างหัวพวกแม่งให้หมด
ย่านธุรกิจเสื้อผ้า ลอนดอน ปี 1977
- ขออีกรอบๆ - ไม่ๆ
- ได้แล้ว - มันง่ายมาก
แค่หาราชินีให้เจอ
ตาม...ติด...ราชินี
แบบหมาคอร์กี้ที่ขย่มข้างขา เลือกเอริค แหม่มอยู่ไหน
ใบนี้
โธ่เว้ย ไม่เคยถูก นายทำได้ไงวะ
- เอริค - จ่ายมา ห้าปอนด์
ฉันมีนัดกับตัวแทนจำหน่าย
- พ่อค้ายาเหรอ - ฉันไม่เสพ เอริค มันอยู่ในตัวแล้ว
ปัญญาอ่อน
คุณเป็นเพื่อนเก่าแก่ที่สุดคนหนึ่ง เป็นครูผู้ชี้แนะ
เอริค วีคส์ อดีตเพื่อนร่วมงาน
เขาไม่จำเป็นต้องให้ใครชี้แนะ
เขาเรียนรู้เองตั้งแต่แรก จากสัญชาตญาณ จากพรสวรรค์
- ทั้งหมดนี้เท่าไหร่ - หมื่นนึง
มีแต่ของห่วยๆ แบบนี้เนี่ยนะ ผมให้สี่พัน
ถือว่าบุญโขแล้ว
ถ้ามันห่วยแล้วจะซื้อไปทำไม
- สี่พัน - เสื้อผ้าตั้งห้าร้อยรายการ
ใช่ ขยะล้วนๆ ผมให้สี่พัน
- จะพูดแต่เลขสี่หรือไง - ใช่ หรือจะให้พูดสาม
- สี่พันไม่ไหว - งั้นก็เลิกพูด
ก็ได้ สี่พัน
- เป็นไงบ้าง - หวัดดี
ยังเจ็บหลังอยู่มั้ย
กล้ามเนื้อหดเกร็งเหรอ
เสร็จแล้วช่วยส่งไปที่นี่นะ
อิมเพรส
เสียบเข้าตรงนั้นก่อน เดี๋ยวค่อยถอยหลังมา
นี่
คุณจะทำอะไร
ผมไม่สน ออกไป
ถอยมาๆ ได้อีกๆ
ออกไป
ขอต้อนรับสู่อิมเพรส แหล่งรวมเสื้อผ้าราคาประหยัด
อย่าดูถูกเราเพราะเห็นเป็นของถูก อย่าตัดสินคุณภาพจากป้ายราคา
ทำไมไก่ถึงข้ามถนน
เพราะเราขายเสื้อผ้าเดียวกันแต่ถูกกว่าครึ่ง
โถๆ ไม่ค่อยมีคนเหรอ
เดี๋ยวลองเช็กก่อนนะ ว่าพอจะแบ่งลูกค้าให้ได้มั้ย
ขอเบียดเข้าไปหน่อย
ตอนเขาเริ่มสร้างตัว แม็กกี้ แททเชอร์เป็นนายก รอนนี เรแกนครองอำนาจ
แวดวงการค้ากำลังรุ่งโรจน์
แล้วริชก็เป็นพ่อค้าตัวฉกาจ
ต่อรองเก่ง
บ้างก็ว่าเขี้ยวลากดิน
ดูออกแต่แรกเลยไหมว่าเขาจะร่ำรวย
ริชเชื่ออย่างนั้น
เขาหยิ่งผยองมาแต่ไหนแต่ไร
13
- เอาแชมเปญมาขวด - ได้ครับ
15
- 17 - เยส
- ค่าแรงเฉลี่ยที่เลสเตอร์เท่าไหร่ - ไม่แน่ใจ สามปอนด์ต่อชั่วโมงมั้ง
2.88 แล้วที่ศรีลังกาล่ะ
- ไม่รู้เลย ก็… - ลองเดาสิ
คงสักหนึ่งส่วนสี่ของที่เลสเตอร์
50 เพนซ์
ใกล้เคียงอยู่นะ
- ถ้าบวกค่าเดินทาง... - เปล่าๆๆ
ไม่ใช่ 50 เพนซ์ต่อชม. 50 เพนซ์ต่อวัน
ลองนึกดูว่าฉันจะได้เสื้อกี่ตัวกับค่าแรงเท่านี้
ศรีลังกา ปี 1980
- คุณเป็นหัวหน้าใช่มั้ย - ถูกต้อง
ยินดีที่รู้จัก
ขอโทษที่มือชื้นเหงื่อ
ตัวละ 12 ดอลลาร์
พูดเป็นเล่น
สั่งทำที่ลอนดอนยังถูกกว่า แถมไม่ต้องถ่อมานี่
เสี่ยงเป็นโรคบิดจากไข่เจียวในโรงแรมสามดาว
12 ดอลลาร์
พอเลย โรงงานถัดไปให้ได้ 5 ดอลลาร์ แม่งไม่อยากได้เงินก็ตามใจ
- 9 ดอลลาร์ - จับมือที่ 5
เราให้ต่ำสุดที่ 9 คุณหาถูกกว่านี้ไม่ได้อีกแล้ว
ผมหาได้แน่
คู่ละ 11
- 5 - 11
คิดว่าฉันเป็นใคร
ผมไม่รู้ เป็นใครล่ะ
เหงื่อคุณไหลไม่หยุด เป็นไรรึเปล่า
เปล่า สบายดี
- 6 - 11
- 7 - 11
- เห็นฉันกินหญ้าแทนข้าวรึไง - ห๊ะ
เอาน่า จับมือกันที่ 8
8
เยี่ยมมาก ราคานี้ฉันก็ล่มจมแล้ว
โรงแรมซิตี้ โรงแรมซิตี้
ที่นี่แม่งร้อนยังกับซาวน่า
ฉิบหาย เลี้ยวซ้ายๆ
เท่าไหร่
- 200 ครับ - อะไรนะ
เกือบตายห่ายังต้องจ่าย 200 อีก
- 200 - เอางี้
ฉันจะให้นาย 30
ต้อง 200 รูปี
- แค่นี้ไม่พอ - ก็ได้...
ขอบคุณนะ ยังไงฉันก็ไม่จ่าย 200 รูปี
สัก 50 เป็นไง ฉันจะให้นาย 50
- จากนั้นเราค่อยเข้าไปข้างใน... - ไม่พอๆ คุณจ่ายเขา 200
ต้อง 200
200 ไม่ได้ ฉันจะให้นาย 60 แล้วต่างคนต่างแยกย้าย
ตกลงจับมือกันที่ 60
60 รูปีได้แค่ 1 กิโล คุณนั่งกี่กิโลก็จ่ายตามนั้น
ก็ได้
ถ้าอย่างนั้น
ฉันคง... ขอโทษนะ ขอทางหน่อย
ออกไป
ถอยไป
ขอทางด้วย หลบไป
ปล่อยฉัน
- ถอยไป - 200 200 200
ปัดโธ่เว้ย โอ๊ย
เริ่มถ่ายแล้วครับ
เชิญพูดได้เลย
ฝาปิดเลนส์ยังไม่ถอด
ขอบคุณครับ ถอดฝาปิดเลนส์ เรียบร้อย
สุขสันต์วันเกิด ริช
ชีวิตเพิ่งจะเริ่มต้นตอนอายุ 60
ฉลองวันเกิดให้สนุกนะ
สี่วันก่อนงานเลี้ยง
หวัดดีจ้ะ ที่รัก
งดงามมาก
อะไร ฉันหรือเรือ
ทั้งคู่ แต่ตอนแรกหมายถึงเรือ
- สุขสันต์วันเกิดนะ - ขอบคุณ ที่รัก
นี่ ฟรังซัวส์ แฟนใหม่ฉัน
- สวัสดี - นั่นเรือใคร
- ของผมเอง - ฟรังซัวส์ชอบล่องเรือ
ผมชอบสัมผัสน้ำทะเล สัมผัสคลื่นลม
เวลาผมอยากสัมผัสน้ำทะเลกับคลื่นลม ก็แค่โดดลงไปว่ายในทะเล
เข้าไปข้างในกัน
- พ่อคะ - ว่าไง สาวสวย
- ผม ดีมิเทรียส ผู้จัดการโรงแรม - หวัดดีค่ะ
- เฟเบียนค่ะ พ่อ - เฟเบียน หวัดดี
- หวัดดีครับ - เสื้อสวยดี สีแรงไปนิด
- ไปหาอะไรดื่มกัน - นำไปเลย
อย่าถ่ายฉัน ถ่ายพวกเขา
- โอมั้ย - นั่นแหละ สวยมาก
แอ็กชั่น พร้อมแล้วเริ่มเลย
รายการเรียลลิตี้ "เดอะ ยัง เดอะ ริช แอนด์ เดอะ บิวตี้ฟูล"
ผมรู้ว่าผมทำพัง
แต่ผมอาจไม่ใช่คนแบบที่ผมคิดว่าผมเป็น
โทษที
ผมอาจไม่ใช่คนแบบที่ผมคิดว่าคุณเป็น ไม่ใช่สิ บทแม่งว่าไงนะ
- คัท - ขอโทษ
ไม่เป็นไร
ลิลี ลูกเล่นดีแล้ว เฟเบียน ตั้งสติหน่อยโว้ย
ช่วยบอกบทเขาไปซะที
- คุณจำประโยคที่ต้องพูดได้ไหม - ก็เห็นๆ อยู่
โอเค บทพูดคือ...
"ผมอาจไม่ใช่คนแบบที่คุณคิดว่าผมเป็น"
- โอเค จำได้แล้ว - ได้แล้ว ดีมาก
เอานะ
ตามนั้น
- เดินกล้องยัง โอเค เยี่ยมมาก - เรียบร้อย
แอ็กชั่น
ผมรู้ว่าผมทำพัง แต่ผมอาจไม่ใช่คนแบบที่ผมคิดว่าผมเป็น
- โอ๊ย จะบ้า - โทษที...
ยานนิส
- ว่าไง - เกิดอะไรขึ้น
ชอบมั้ย
นายได้ดูแบบบ้างรึเปล่า
ทำไมมีช่องโหว่ตรงกลาง
ไม่รู้ ก็ทำตามในแบบ
แบบไม่ใช่อย่างนี้
ที่ฉันเห็นอยู่ตรงหน้า
ซุ้มประตู ช่องว่าง ซุ้มประตู ไม่ได้อยู่ในแบบ
เขามีหวังจับฉันตรึงกางเขนแน่นอน
จะได้เพิ่มอีกฉากเข้าไปในเกม
ตลกตายห่า ยานนิส
โชคดีว่าเราแม่งไม่มีงบมากพอ
จะสร้างกางเขนที่ใช้งานได้จริง
มีอะไร ลิลี เล่าให้ย่าฟังสิ
เฟเบียนน่ะค่ะ
พักหลังเรา
เริ่มระหองระแหงกัน เขาทำหนูเสียใจ
ย่าก็นึกว่าเป็นแค่การแสดง เล่นไปตามบทบาท
หลานคบกับเฟเบียนจริงๆ เหรอ
ค่ะ
เปล่า
ไม่รู้สิ
หนูก็เล่นตามบทแหละ แต่...
งั้นจะร้องไห้ทำไม
มันคือเมธอด
เราต้องเป็นตัวละครตลอดเวลา
แต่หลานเล่นเป็นตัวเองนะ ลิลี
คิดดูดีๆ
ตัวละครก็คือตัวหลาน
- รู้ค่ะ - นั่นไง
แต่... หนูก็ต้องค้นหาตัวเอง
ซึ่งมันยากกว่าที่คิด
ขอโทษครับ ระเบียงโพไซดอนนี่ไปทางไหน
อ๋อ ก็แค่... เอางี้ ฉันพาคุณไปดีกว่า
ขอบคุณครับ คนอังกฤษใช่มั้ย
- ใช่ค่ะ คนเลสเตอร์ - เลสเตอร์
- คุณเป็นแฟนฟุตบอลรึเปล่า - เปล่าค่ะ
เหมือนกัน โล่งอกไปที
เพราะความรู้เรื่องฟุตบอลผมแค่หางอึ่ง
แต่ถ้าอยากรู้อะไรเกี่ยวกับ การขุดพบซากกระดูกริชาร์ดที่สาม
ในลานจอดรถที่เลสเตอร์ เชิญถามได้เลย
เขาอยากให้ดูอลังการ
- เยี่ยม - โคตรอลังการดาวล้านดวง
งานถนัดผมเลย
เดอะ เกรท แกสบี บวก กลาดิเอเตอร์ บวก เดอะ ก็อดฟาเธอร์
แล้วก็อีกเรื่องที่ขึ้นต้นด้วยตัวจี
กู๊ดเฟลลาส, กอน วิท เดอะ วินด์, กรีส
อ้าว ว่าไง
- หวัดดี - หวัดดี
- มานั่งด้วยกันสิ - ขอบคุณครับ
เหมาะเลยที่คุณเจออแมนดา ควรจับเธอไปสัมภาษณ์ด้วย
เหรอ ทำไมล่ะ
เธอเคยทำงานที่เอ็มแอนด์เจก่อนปิดตัว
แค่ประจำอยู่สาขาน่ะ
- ตอนนี้เธอมาช่วยงานฉัน - แปลว่าคุณเป็นหนึ่งในสมาชิกครอบครัว
ครอบครัวแม็คครีดี
- ก็ไม่เชิง - เป็นครอบครัวที่ไม่ค่อยสมประกอบ
- คุณเข้าร่วมมานานแค่ไหน - ตั้งแต่งานวันเกิด 40 ปีของซาแมนธา
คุณมีงบให้แค่ไหนสำหรับงานเลี้ยง
เท่าไหร่เท่ากัน
- สักล้านปอนด์ - ได้ไง ขึ้นเลขสี่ทั้งที
ครั้งเดียวในชีวิตเลยนะ
- งบของทั้งงานหรือแค่วงดนตรี - ต้องใช้เท่าไหร่เหรอ
- ขึ้นอยู่กับว่าคุณชอบใคร - ถ้าเอลตันล่ะ
- เอลตัน จอห์นน่ะนะ - มีเอลตันไหนอีกล่ะ
พอได้อยู่ เราเคยจ้างเขาสองสามครั้ง
เท่าไหร่
- เขาคิดหนึ่งล้าน - ปอนด์เหรอ
- ดอลลาร์ - ก็ไม่แพงนะ
- แต่มีค่าใช้จ่ายพิเศษอีก - เท่าไหร่
เครื่องบินเจ็ทส่วนตัว ผู้จัดการทัวร์ ทีมงานเสียง
ตอนจ้างมารายห์ แครีย์...
คุณพระช่วย ฉันรักมารายห์ แครีย์
- เธอขนหมาทุกตัวมาด้วย - จริงสิ
กี่ตัว
ก็หลายอยู่
ส่วนไดอานา รอส ก็ขนทั้งบ้านมาพักร้อนกันสิบวัน
- คนพวกนี้ได้คืบจะเอาศอก - บ้าบอ
- ถ้าเป็นร็อบบี้ วิลเลียมส์ล่ะ - เขาคิดหนึ่งล้าน
ร็อบบี้ วิลเลียมส์คิดเท่าเอลตัน จอห์นเหรอ
- ค่ะ - ช่างกล้าเนาะ
แล้วชากีราล่ะ
ค่าตัวเธอประมาณเท่าไหร่
ชากีราก็พอๆ กัน นั่นละค่ะ อาจถึงหลักสามล้าน ด้วยซ้ำไป
ถ้าเป็นแบบจัดเต็ม ครบเครื่องทั้งหมด
- บ้าไปแล้ว - ชากีราเนี่ยนะ
เวลาร้องเธอไม่ใส่รองเท้าด้วยซ้ำ
งั้นขอแปะชากีรากับบียอนเซไว้ก่อน
- คุณมีใครราคาสัก... - ถ้าได้ "แปะ" ชากีรากับบียอนเซ
- ครึ่งล้านมั้ย - คงน่าดูชม
ห้าแสน
ทอม โจนส์เท่าไหร่
น่าจะราวสามแสนห้า
สามแสนห้า
- เราจ้างทอม โจนส์ได้ - นี่สิถึงจะเรียกว่าคุ้มขอสองทอม โจนส์เลย
นับจากนั้นฉันก็มาทำประจำ
เราเตรียมงานนี้กันมาปีกว่า
คำภาษากรีกว่าไงนะ
"ทามาสลาตา"
- ไม่ใช่สุ่มมั่วสิ - ฮิวบริส
- ใช่เลย - อ๋อ ฮิวบริส "ความทะนงตนจะนำไปสู่จุดจบ"
อริสโตเติลว่าไว้
จริงเหรอ
คำพูดของอีสปต่างหาก จริงๆ
ผมเอาคลิปอวยพรวันเกิดมาให้
ยอดเลย
หลังโดนกรรมการคัดสรรรุมประณาม
เขาก็หมกมุ่นกับเรื่องนี้ไม่เลิก
เขาอยากกอบกู้ชื่อเสียงที่ด่างพร้อย
แสดงให้ใครๆ เห็นว่าเขายังยิ่งใหญ่
เอ็มแอนด์เจไม่ใช่บริษัทแรกของคุณที่ล้มละลาย
ในปี 1977 คุณก่อตั้งฮาร์สตัน
ซึ่งปิดตัวพร้อมหนี้สิน 235,000 ปอนด์ และสินทรัพย์ 436
ปี 1981 คุณก่อตั้งเจเอ็ม จีนส์
ซึ่งลงเอยด้วยการค้างชำระหนี้ เช่นเดียวกับวินคราฟท์ อีกหนึ่งบริษัทของคุณ
ปี 1995 คุณซื้อห้างฯ ที่มีหลายสาขา
ห้าปีต่อมาพวกมันหายวับไปจากย่านชอปปิง
แล้วก็มีร้านเครื่องประดับที่คุณซื้อต่อจากธนาคาร หลังกล่อมพวกเขา
ให้ยอมลดหนี้หกล้านปอนด์เหลือสามล้านปอนด์
ทั้งหมดล้วนขายทอดตลาด
ผมเป็นนักธุรกิจ
ผมเดิมพัน ก็ต้องมีได้บ้างเสียบ้าง
แน่นอน ปี 1990 คุณตั้งร้านเอ็กเซลเลนท์
เอ็กเซลเลนท์
คือ... ผมมองว่า ผนังด้านหลังอาจเป็นสีโอ๊กธรรมชาติ
หรือไม่งั้นก็มีสีวอลนัตที่เข้มขึ้น
สีนั้นดูเหมือนสีขี้อัปเกรด
ถ้างั้น...
- มีสีอะไรอีก - เรามีหลายสีให้เลือก
หรือจะเป็นสีฟ้าซีด
ไม่เอา ไม่เลือกสีซีด
มาร์เซล มาร์โซเคยขาย เน็กไทลายขาวดำได้สักชิ้นไหม
ไม่เคย ไม่เอาสีซีด ขอสีแสบๆ
- ธุรกิจฉันต้องการความแรง - ได้ครับ
นี่สีอะไร
- สีฟิวเชีย - ใช่เลย ฟิวเชีย
สีนี้ออกจะฉูดฉาดหน่อย
ฉันชอบฉูดฉาด ฉันเป็นคนฉูดฉาด
ต้องฟิวเชีย นายเป็นผู้จัดการแบรนด์
หัดเข้าใจเรื่องออกแบบภายในไว้บ้าง
จะมีสีไหนภายในไปกว่าฟิวเชีย
เพราะมันเป็นสีของจิ๊มิ
การออกแบบภายในโดยธรรมชาติ
มันดูดเราเข้าหา หลักชีวะพื้นฐาน
ฟิวเชียเป็นภาษาฝรั่งเศสแปลว่า "มาเอากัน"
นึกแล้วก็ตลกดี เวลาได้ยินคนยกให้เขาเป็นราชาย่านชอปปิง
ผมหมายถึง ดูบรรดาร้านค้าที่เขาซื้อในช่วงแรกสิ พวกมันต่ำตมจะตาย
พระเจ้าช่วยกล้วยทอด นีล จะให้ฉันพูดว่ายังไง
คือ... ผม... นึกว่าคุณจะชอบ แต่ดูแววแล้ว...
- คงไม่ดีใช่มั้ย - ใช่ มันไม่ดี
โชว์เสื้อเยอะไปเหรอ หรือว่าน้อยไป
- ช่วยสงเคราะห์ให้พ้นทุกข์เอามั้ย - ก็ดีครับ
อันที่จริง อย่าดีกว่า ฉันไม่อยากทำแท้งให้ผู้หญิงท้องแก่
ขำอะไร นีล นี่ไม่ใช่เล่นมุก ฉันด่าแกอยู่ อ่านสีหน้าคนไม่ออกรึไง นีล
ครับ เอ๊ย ออกครับ
ถ้าอ่านออกแกต้องหยุดพูดแล้ว อะไรอีกที่แกอ่านไม่ออก นีล
ชื่อร้านห่านี่ยังไงล่ะ
ตัวขาวบนพื้นขาว กากกำลังสอง
ในคู่มือก็บอกตั้งแต่หน้าแรก
ที่จริงแม่งอยู่บนปกเลยด้วยซ้ำ
ชื่อร้านต้องชัด
ครับ
ถ้าขืนยังไม่รีบแก้ละก็ ฉันจะเขียนชื่อแกแทน
แต่จะเป็นตัวแดงบนพื้นน้ำตาล
รู้มั้ยพวกมันเป็นสีของอะไร นีล
สีเลือดกับอึ
ถูกต้อง เก่งมาก สมองยังใช้การได้นี่
ที่ฉันด่าก็เพื่อให้แกฮึด เป็นแรงกระตุ้น
ฉันอยากให้ตู้โชว์ตะโกนคำว่าเอ็กเซลเลนท์
ไม่งั้นฉันจะตะโกนใส่หน้าแกแทน แล้วไม่ใช่ด้วยคำว่าเอ็กเซลเลนท์ รู้ใช่มั้ย
- ครับ - แต่จะเป็นคำว่าไอ้เหียก
และฉันจะตะโกนดังลั่น
จนหน้าหมาหงอยผิดสัดส่วนของแกหลอมละลาย
จากนั้นฉันจะจับแกไปอยู่ในนั้น แล้วใช้แทนหุ่นโชว์
อย่างน้อยจะได้มีประโยชน์กับฉันได้บ้าง
ครับ
หุ่นโชว์ไม่มีไอ้จ้อน รู้ใช่มั้ย นีล
รู้ครับ
งั้นตรงเป้ามันเป็นอะไร
ก็... แค่รอยนูนเรียบๆ
รอยนูน ถูกต้อง
ฉะนั้นถ้าแกไม่อยากมีรอยนูนแทนไอ้จ้อน จะต้องทำไง
หาทางแก้
ใช่ หาทางแก้
แค่นี้แหละ
เอ็กเซลเลนท์ล้มละลาย พร้อมหนี้สินสิบสามล้านปอนด์
ลดราคา 70%
สีส้มอิฐวางคู่กับสีแดงเลย ตัดกันเกินไป
ใครแม่งเลือกใช้สีฟิวเชียวะ
หัวเราะหาพระแสงอะไร เห็นแล้วไมเกรนขึ้น
ปวดตับ
แม่งเหมือนติดอยู่ในจิ๋มยักษ์กับกองเสื้อผ้าลดราคา
นึกว่ามันจะขายดีซะอีก
ใช้เองละกัน
ค่อยยังชั่ว
- นีลอยู่ไหน - เขาขอลาป่วย
ลาป่วย เดี๋ยวจะได้ลาตาย
ฉันมีเรื่องจะบอก แต่อย่าเพิ่งสติแตกล่ะ
สามวันก่อนงานเลี้ยง
ขึ้นต้นแบบนี้มันไม่ช่วยอะไรมั้ย
- ก็ได้ งั้นสติแตกได้เลย - บอกมาเถอะ เมลานี
- แขกวีไอพีล้มหายเป็นเบือ - หมายความว่า
- พวกเขาไม่มา - ประเด็นของงานคือส่งเสริมภาพลักษณ์เรา
- เข้าใจ - ลีโอว่าไง
- เขาติดถ่ายหนัง - พวกพีอาร์ตัวแสบคงเป่าหู
ไอ้หอกหักฟัคหมีกริซลี
- ขอตังค์หน่อย - อะไรเนี่ย
- ฉันไม่มีเงิน - ขอตังค์ ขอตังค์
ใส่กางเกงว่างน้ำอยู่ไม่เห็นเหรอ จะให้ซุกเงินไว้ไหน ในตูดรึไง
เดี๋ยวนะ หรือเราจะเล่าเรื่องผู้ลี้ภัย
แล้วเปลี่ยนโชว์โคลด์เพลย์เป็นงานการกุศล
ทำอะไรน่ะ ยานนิส
ยานนิส
- ขึงเชือกโครงสร้าง - ขึงทำไม
ลมเริ่มพัดแรง
กลัวมันจะพังครืนลงมา
เกาะนี้ลมแรง ทำไงได้
- จริง - เกาะมิโคนอสขึ้นชื่อเรื่องลม
เหรอ
คนนี้เหรอแฟนเธอ
- ใช่ค่ะ นี่ฟรังซัวส์ - หวัดดีครับ ยินดีที่ได้รู้จัก
- ยินดีเช่นกันจ้ะ แฟรนซัวส์ - ไม่ใช่ครับ ฟรังซัวส์
- อันนั้นชื่อผู้หญิง - ออกเสียงให้ถูกด้วย แม่
- พวกเด็กๆ ไปไหน - ฟินน์นอนทั้งวัน
หน้าตาซีดเซียวเหมือนผีดิบ
ส่วนลิลีก็ออกไปถ่ายรายการเรียลลิตี้
คิดยังไงของเขา ทำไมคนเราถึง อยากแฉชีวิตตัวเองออกทีวีนะ ฟรังซัวส์
นั่นน่ะสิ
แต่หนูว่าดีออก เธอจะได้มีอะไรทำ ไม่หลงระเริง
- ไม่หลงระเริงงั้นเหรอ - ใช่
ดูพวกคาร์แดเชียนสิ ไคลี เจนเนอร์ มีคนตามไอจีเป็นพันล้าน
ได้ลงปกนิตยสาร ฟอร์บส์
แสดงว่าเธอคงเป็นคนดีมาก
เธอรวยกว่าคุณอีก ที่รัก
ไม่จริงหรอกมั้ง
- จริงสิ เรื่องจริง - ไม่มีทาง
เธอรวยกว่าคุณ
นั่นบราดันทรงหรือไปทำมาใหม่
นั่นฟันปลอมรึเปล่า ถอดใส่แก้วที ถอดออกมา
- แหงล่ะ หมดไปตั้งสองหมื่น - นมฉันแค่หมื่นเดียว
ได้มาจากไหน ร้านเหมาโหลเหรอ
คุณยังไม่เห็น พวกมันเจ๋งมาก นมฉันสวยสุดๆ
บอกเขาสิว่านมฉันสวย
เอาไก่มาแจก
หวัดดีค่ะ
นี่ไก่ของคุณ
มีบิสกิตอีกมั้ย
นี่จ้ะ
- ดูพวกเขาจะดีใจนะ - โอเค คัท เยี่ยมมาก
เดี๋ยวเราถ่ายใหม่อีกรอบ
ขยับเข้าไปช็อตโคลสอัพ ช่วยเอาอาหารคืนมาก่อน
- จำด้วยว่าให้ใครไปบ้าง - ขอคืนก่อนนะ
โทษที
นี่ พวกคุณต้อง…
- ใจเย็นก่อน ฉันจะ… - ทำบ้าอะไรเนี่ย นี่
บอกว่าเดี๋ยวคืนให้ไง
จะทำอะไร ถ้าแบบนี้เราไม่ต้องการอาหารคุณ
- ก็เดี๋ยวจะคืนให้ไง - เข้าใจผิดกันไปใหญ่
- เราแค่อยากถ่ายใหม่ - พวกเขาเยอะอยู่นะ
เวร ถ่ายหนังกันอยู่นี่
คราวนี้ตอนเรายื่นอาหารให้ ช่วยทำหน้าแบบมีความสุขด้วย ยิ้มแย้ม
พอไหวมั้ย
เอาก็เอา แต่ไม่ค่อยอยากหรอก
เยี่ยม พร้อมแล้ว เริ่มได้เลย
หวัดดีค่ะ
ทานไก่มั้ย
อร่อย ของอร่อย
ไม่เอาหัวเราะ ไม่ใช่ตลก แค่มีความสุข
- ขอโทษนะ - แบบนี้เป็นไง
พอไหว อาจเยอะไปหน่อย
ขอแบบยิ้มน้อยๆ พอ นั่นแหละ แบบนั้นเลย
- เราต้องขอให้พวกคุณออกไปจากที่นี่ - เราจะไม่ไปไหน
นี่เป็นหาดสาธารณะ
ก็จริง แต่สำหรับไว้พักผ่อน ไม่ใช่พักอาศัย
เราช่วยเหลือเด็กผู้หิวโหยอยู่
- เรามีสิทธิ์จะอยู่นี่ - คุณไม่มีสิทธิ์
- พ่อคุณขอมา - มีเด็กร้องไห้อยู่
- เพราะคุณคนเดียว เห็นมั้ยมีเด็กอยู่ด้วย - ผมได้รับคำสั่งมา…
เด็กๆ ผู้น่าสงสาร
อย่าแตะต้อง
เราได้รับอนุญาตให้ถ่ายทำ
ดูสิ เห็นเด็กมั้ย
ทุกคนใจเย็นๆ
เขาร้องไห้ใหญ่แล้ว
ค่อยพูดค่อยจากันดีกว่า
- ปล่อยพวกเขาไป - เราไม่อยากมีเรื่อง
- ฉันไม่เคยเห็นเด็กร้องลั่นแบบนั้น - ผมรู้ คุณช่างมีเมตตา
ปล่อยพวกเรา
ไม่เป็นไรแล้วนะ
สุดยอดเลย เราจับภาพไว้หมดแล้ว เยี่ยมมาก
คุณกางเต็นท์ตรงนี้ไม่ได้
ฉันแค่อยากช่วยพวกเขา
รู้จ้ะ ผมดูอยู่
โทษที ถ่ายมาเยอะไปหน่อย
ผมควรจดบันทึกแต่ก็ยุ่งจนลืม
ทำแบบนั้นคงช่วยได้เยอะ ไม่ก็ติดป้ายแต่ละฟุตเทจ
ความโกลาหลของสงคราม
ไม่ใช่สงครามจริงใช่มั้ย
สงสัยตอนจะกดปิดดันไปกดเปิด
แหงเลย
นี่ไง เจอแล้ว
- พูดว่า "สุขสันต์วันเกิดเซอร์ริชาร์ด" - สุขสันต์วันเกิดเซอร์ริชาร์ด
ว่าไง
อ้าว ขอบคุณครับ
เป็นยังไงบ้าง
- ก็ดี - หวัดดี
อันนี้อีกโรงงานนึง
ฉันรู้จักที่นี่
มันอยู่ศรีลังกา
- ใช่ คุณรู้ได้ไง - ป้าอามารีทำงานที่นั่น
- นึกว่าคุณเป็นคนเลสเตอร์ซะอีก - ลุงรับฉันมาเลี้ยงตอนเจ็ดขวบ
สรุปว่าลุงคุณอยู่เลสเตอร์ ป้าคุณอยู่ศรีลังกา
คนละลุง
- ป้าคุณยังทำงานอยู่ที่นั่นมั้ย - ทำอยู่
อาจถ่ายติดเธอก็ได้
- ฟุตเทจมีเยอะแค่ไหน - ดูจนตาแฉะเลยล่ะ
เขาจ้างผมมาเขียนหนังสือ จะเขียนได้ก็ต้องมีหมึกในปากกา
คลิปนี้แหละ
เริ่มถ่ายแล้ว
สุขสันต์วันเกิดเซอร์ริชาร์ด
ไม่มี ป้าไม่อยู่ในคลิป
ยังมีเหลืออีกหน่อย
- นั่นใช่... - สงสัยจะตอนผมไปห้องน้ำ
กรอข้ามไปเลย
ไม่ค่อยโสภา
คนงานไปไหนหมด ยานนิส
ไม่มาแล้ว
ทำไม
พวกเขารู้เรื่องค่าแรงสองเท่า ก็เลยไม่มา
ยังไง ได้ขึ้นค่าแรงยิ่งต้องอยากมาสิ
พวกเขาเป็นคนบัลแกเรีย มีแต่คนกรีกที่ได้ขึ้นค่าแรง
โอ๊ย ให้ตายสิ ยานนิส
บอกไปว่าพวกเขาก็ได้ เราจะเพิ่มค่าแรงให้สองเท่า
- ไปตามพวกเขามา ยานนิส - ไม่ทันแล้ว
- ทำไม - พวกเขาได้งานใหม่แล้ว
โอ๊ย ไอ้ฉิบหาย
พ่องตาย ยานนิส
ไอ้เวรตะไล
หัวโปก
ระยำ ยานนิส
อัปรีย์
- เรามาผิดเวลารึเปล่า - เออสิ ถามได้
เวลาไหนแม่งก็ผิดหมด
ผิดแบบกู่ไม่กลับแล้ว
ไอ้นรก ยานนิส
แม่งสันขวาน
รู้จักคำนี้มั้ย ยานนิส สันขวาน
มึงคือสันขวานตัวพ่อ หัวโปก
เหมือนฉันกำลังทะเลาะกับผ้าม่าน
ดึงสติหน่อย
หัวไว รับมุกดีมาก
เราจะจุดพลุจากตรงนั้น
กึ่งกลางระหว่างชายหาดกับโรงละคร
โอเค
แสงจากพลุจะได้ท่วมท้นโรงละคร
ขอถามนะ คุณเสียสติไปแล้วหรือไง แคลเรนซ์เป็นสัตว์ป่า
ปล่อยให้น้ำท่วมกรงมันไม่ได้
ท่วมท้นด้วยแสง ไม่ใช่น้ำท่วม
คุณอาจหาผ้ามาคลุมกรง
- แบบเดียวกับนกแก้ว - แต่มันไม่ใช่นกแก้ว
มันฉลาดกว่านกแก้วหลายเท่า
เป็นอะไร
ลูกดูผอมแห้ง ทำให้แม่ดูอ้วน
ครับ ผมผอม กุ้งแห้งฟิน ติดหูดี
และดูซีดเซียว
ครับ ผมซีดเซียว เหยาะแหยะ
ติดแคร็กรึเปล่า
- ผมเปล่าติดแคร็ก คิดไปได้ - ยาอีล่ะ
- เปล่า - หรือยาแก้ปวด
- แม่ ผมเปล่า - หรือโคเคน
ยาไอซ์ หรือยาเลิฟ แบบที่วัยรุ่นชอบเรียกกัน
แม่ ผมเปล่าติดยา
แม่ไม่เคยเห็นลูกหดหู่แบบนี้มาก่อน ฟินน์
แถมยังปล่อยขนเพชรขึ้นหน้า
ใช่ที่ไหนเล่า
มันดูหรอมแหรม ไม่เข้ากับลูก
ควรจะโกนออกให้หมดก่อนวันงาน
เห็นแล้วอายแทน
สองวันก่อนงานเลี้ยง
- หวัดดีครับ - นี่นิค เขาจะเขียนตำนานชีวิตผม
- ตำนานเลยเหรอ ยังกับมหากาพย์ - ครับ เหมือน ตำนานแห่งนาร์เนีย
เราจะตั้งชื่อ ราชสีห์ แม่มด กับตู้พิศวง
ไม่ได้จะบอกว่าคุณเป็นแม่มดนะ
เราเคยเจอกันที่โมนาโก ไม่รู้คุณจำได้มั้ย
- หวัดดี - หวัดดี
โมนาโก
สวัสดีครับ
- ผมมาพบ ซาแมนธา แม็คครีดี - ได้ครับ เชิญเลย
ขอบคุณ
เป็นเรือยอร์ชที่งดงามอลังการ
ขอบคุณค่ะ มันเหมือนลูกอีกคน ฉันออกแบบทุกอย่าง
- ว้าว สวยมาก - ผ้าทุกชิ้น พื้นไม้
คอร์ตบาสเกตบอลข้างบนด้วย รสนิยมฉันล้วนๆ
ก่อนอื่นเลย คุณรู้จักกับเซอร์ริชาร์ดเมื่อไหร่
ตอนฉันเจอริชครั้งแรกเขายังเป็นพ่อค้าตลาดล่าง ฉันเจอเขาที่บ่อนกาสิโน
13 เป็นเลขนำโชคฉัน
- มันอาจนำโชคให้ผมก็ได้ - ห้ามแทงแล้ว
หมายเลข 13
จะไปไหน
ฉันอยากเจอคุณอีกเลยต้องเล่นตัว
งั้นพรุ่งนี้ว่างมั้ย
ตกลงว่าว่างหรือไม่ว่าง
ว่างสิ
เขาอยู่วงการแฟชั่นมาทั้งชีวิต แต่ไม่มีสายตาด้านนี้
เขาไม่ใช่คนที่ชอบเสื้อผ้า แต่ชอบต่อรองธุรกิจ
คุณโกหกผม ตอแหลหน้าด้านๆ เหมือนพระเจ้าเล่ห์
ที่โดนจับได้ระหว่างตุ๋ยเด็ก
เอาอะไรมาพูด
คุณบอกสินค้าคุณภาพ คุณภาพตรงไหน
ไพรด์ จีนส์... ถ้าอยากดูสะเหล่ออย่างภาคภูมิใจก็ใส่เลย
ผมจะให้เงินสด 1.2 ล้านเพื่อลบล้างหนี้
ล้อเล่นรึเปล่า
ก็ได้ งั้นจ่าย 1 ใน 5 ของหนี้ แต่แค่นั้นนะ
ถ้าผมออกจากห้องเมื่อไหร่ถือว่าล้มเลิกดีล
จะบอกให้เอาบุญ
ไม่มีใครยอมจ่ายสักแดงเพื่อแลกกับขยะพวกนี้หรอก
ก็ได้
กลับมา
ตอนนั้นเขาอยู่ตลาดล่าง
- แล้วอะไรเป็นจุดหักเห - ฉันพาเขามาเที่ยวโมนาโก
- ทายสิว่าเรือลำไหน - ใช่ลำใหญ่สุดรึเปล่า
ทุกคนที่นี่เป็นเศรษฐีพันล้าน ส่วนเรามันปลาซิวปลาสร้อย
ใช้ลำนั้นมั้ย
- ไม่ใช่ - หรือลำนั้น
- เราเป็นแค่เศรษฐีเงินล้าน - ถูกต้อง เก่งมากลูก
พอแล้ว
วีรกรรมจะคงอยู่หลังจากเราสิ้นลม
ผมสอนเขาเอง จากเรื่อง กลาดิเอเตอร์
ระวังทิ่มตา
จงคอยดู วันที่ข้าอาบเลือดมัน
- ริช - อันนี้ไม่ได้สอนนะ
- ไม่แน่ใจด้วยซ้ำว่ามีในหนัง - ใกล้ตาเขาเกินไปแล้ว
วางดาบลง
ทั้งคู่เลย วางลงเดี๋ยวนี้
ใช้เงินต่อยอดเงิน
เมื่อคนคิดว่าคุณมีเงิน เขาก็จะให้เงินคุณเพิ่ม
คนพวกนี้ไม่รู้จักมองที่ผลลัพธ์
- ทำไมไม่เหมาซื้อให้หมดไปเลย - พูดเหมือนฉันเลย
- ไม่น่าจะมีปัญหาจริงมั้ย บ็อบ - เราเป็นธนาคาร
มีหน้าที่ปล่อยกู้อยู่แล้ว
เราเลยซื้อเอ็มแอนด์เจด้วยเงิน 200 ล้าน
จัดเทศกาลไฟกันอยู่หรือไง
- หลอดไฟกี่วัตต์ - หนึ่งร้อยครับ
เปลี่ยนเป็น 60 พอ
หลอด 60 วัตต์ไม่พอ มันจะมืดเกินไป
รู้มั้ยอะไรคือคติพจน์ฉัน ไม่มีสิ่งใดที่ทำไม่ได้
ขอบคุณมากที่สละเวลาให้
เอสเตล เบิร์นส์ อดีตลูกจ้าง
ขอแค่ได้เผาท่านเซอร์หิวเงิน
- แปลว่าคุณไม่ปลื้มเขา - เขาชอบข่มเหงคน
ไม่เคยเห็นอะไรอุบาทว์เท่านี้มาก่อน กำจัดให้หมด
กำจัดไม่ได้ค่ะ เราสั่งมา เป็นของเราแล้ว
จ่ายไปเท่าไหร่
- ทั้งหมดสำหรับวางขายทุกสาขา - ห้าล้าน
- ห้าล้านเนี่ยนะ บ้าไปแล้ว - ช่วยบอกทีว่าเขาล้อเล่น
นี่มันปล้นกันชัดๆ ฉันควรโทรแจ้งตำรวจ
เขาไม่ใช่นักธุรกิจ แต่เป็นปรสิต
พยาธิตัวตืด
ผมให้ได้แค่สามล้าน
พยักหน้าแล้วจับมือ
เอาน่า พยักหน้าแล้วจับมือ
เยี่ยมมาก มาร์ค ราคานี้ดีแล้ว ตามฉันมา
เจรจาต่อรองต้องแบบนี้
เธอเป็นคนจัดซื้อ
หัดรู้จักต่อรองบ้าง เธอเกือบทำให้ฉันสูญเงินสองล้านปอนด์
เอสเตล เธอควรไปส่องกระจกและพูดว่า
"กูแม่งเหียก" เพราะมันคือความจริง
ไอ้เชี่ย
เอ็มแอนด์เจทำให้เราร่ำรวยติดอันดับ ซันเดย์ ไทมส์
ประเมินมูลค่าที่พันล้าน
จู่ๆ เราก็ได้ไปเล่นในลีกใหญ่
- ถูกวงรึเปล่า - วงนี้แหละที่เลือก ฉันชอบมาก
แวววาวดีจัง งดงามหมดจด
คุณต่างหากที่งดงาม
เพราะฉันมีแผนในใจ
เธอช่างงดงาม เธอช่างงดงาม
เกินใคร
ฉันมองเห็นเธอ
น่ารักมาก
ในหมู่ผู้คน
และไม่รู้จะทำเช่นไร
เพราะเราสองไม่อาจเป็นจริงได้
ขอบคุณ เจมส์
ขอบคุณค่ะ คุณต่างหากที่งดงาม
เธอสะดุดตาผม
ยามเราเดินผ่าน
เธออ่านสีหน้าออก...
จ่ายเขาเท่าไหร่
- 7500 - ก็ไม่แพงนะ
ร้องแค่เพลงเดียว
ก็เขาดังอยู่เพลงเดียว
แต่ช่วงเวลาที่เรามีให้กัน...
เรามาลงลึกเรื่องที่คุณซื้อเอ็มแอนด์เจกันดีกว่า
เลิกจ้องผมซะทีได้มั้ย เห็นแล้วขนลุก
ช่วงที่คุณถือครองเอ็มแอนด์เจ
ครอบครัวคุณได้เงินมากกว่า 400 ล้านปอนด์จากบริษัท
- ถูกต้องไหม - ก็เราเป็นเจ้าของ
แม่เจ้า ตรงนั้นเป็นห้องประชุม ห้องฉายหนัง ห้องสมุด
สุดยอดไปเลย
ขณะที่เอ็มแอนด์เจ ซึ่งเคยมีสินทรัพย์เกือบ 300 ล้านปอนด์
กลับมีหนี้สินมากกว่า 250 ล้านปอนด์
พูดง่ายๆ บริษัทสูญเงินไป 550 ล้านปอนด์
ส่วนครอบครัวคุณมีรายได้ 400 ล้านปอนด์
ฉันซื้อนี่มาให้คุณ
สิงโตอียิปต์โบราณ
- เก่าแก่กี่ปี - ของทำใหม่
- เลียนแบบต้นฉบับเหมือนเป๊ะ - แต่ก็เป็นของเก๊
ของจริงอยู่นี่
ซากกระดูกนกยักษ์โบราณ
ว้าว เอาจริงนะ ปกติผมไม่ได้ชอบนกยักษ์โบราณ
แต่อันนี้เจ๋งสุดๆ
แซลลี...
นี่แซลลี บ.ก.แฟชั่นของเรา
คุณน่าจะมีเรื่องคุยกับเธอ แซลลี นี่นิค
- เขาเขียนหนังสือเกี่ยวกับแม็คครีดีหน้าเลือด - หวัดดีค่ะ
- คุณเป็นบ.ก.แฟชั่นเหรอครับ - ใช่ค่ะ
ทำไม คิดว่าฉันจะดูเหมือนนางแบบล่ะสิ
เปล่าเลย ไม่ใช่ว่าคุณดูแย่นะ แค่ว่าคุณดูดีมาก
โต๊ะข่าวการเงินทางนี้ ตามฉันมาเลย
- ยินดีที่ได้รู้จัก - เช่นกันครับ
อยู่ข้างหน้านี่เอง
จิม แม็คไบรด์ นักข่าวสายการเงิน
อยากให้คุณช่วยอธิบาย กลไกการซื้อขายให้ฟังหน่อย
ผมไม่รู้เรื่องธุรกิจเลย
คือก็ไม่ถึงกับโง่ แต่คิดซะว่าผมโง่ละกัน
ถ้าตรงไหนพอได้ผมจะบอก
- เช่น ผมรู้ว่าบัญชีออมทรัพย์คืออะไร - มันไม่เกี่ยวกับเรื่องนี้
รู้ครับ...
แค่จะบอกว่าสั่งสอนได้เต็มที่
คนส่วนใหญ่ชอบฉอดใส่ผมอยู่แล้ว
ไม่จำเป็น เพราะมันไม่ได้ซับซ้อน
แม็คครีดีมีบริษัทในเครือหลายแห่ง
ยกตัวอย่างที่ใหญ่สุด มอนดา
เพชรน้ำเอกที่ทำให้ชื่อเสียงเขาติดตลาด
ตอนแม็คครีดีซื้อมอนดา มันเป็นบริษัทมหาชนจดทะเบียนในตลาดหลักทรัพย์
แปลว่าใครก็เข้ามาซื้อหุ้นได้ มีการซื้อขายอยู่ตลอด
เอามูลค่าหุ้นทั้งหมดรวมกันก็จะได้มูลค่าบริษัท
ในกรณีมอนดาคือราวๆ 900 ล้านปอนด์
แม็คครีดีเป็นผู้บุกเบิก การแปลงบริษัทมหาชนเป็นเอกชน
จะทำได้คุณต้องซื้อหุ้นทั้งหมด
มูลค่า 900 ล้านปอนด์ แต่เขาไม่มีเงินมากขนาดนั้น
หรือต่อให้มีเขาก็ไม่อยากใช้เงินตัวเอง
ถ้าคุณมีเงินไม่พอต้องทำยังไง
ปกติผมจะโทรหาพ่อแม่และโดนไล่ตะเพิด
แต่เดาว่าเขาคงไม่ทำแบบนั้น
เขาคงหาทางกู้ยืม ใช่มั้ยครับ
เขาเชิญเพื่อนๆ มาล่องเรือยอร์ชที่โมนาโก
รวมถึงบ็อบ นายธนาคารเอชบีโอเอส
กล่อมให้บ็อบยอมปล่อยกู้ 95%
แล้วโทรไปยื่นข้อเสนอกับซีอีโอมอนดา
โทรมาทำห่าอะไรกลางดึก ริช
คุณเอาไป 25 ล้านถ้าผมซื้อมอนดาได้
เงิน เงิน เงิน
โลกของคนรวยช่างสุขสบาย
เงิน 75 ล้านปอนด์ ไหลเข้ากระเป๋า
บอร์ดผู้บริหารมอนดา
ไม่แปลกที่พวกเขาจะเสนอขายบริษัทให้แม็คครีดี
ใครเห็นด้วย พูดเห็นด้วย
เห็นด้วย
ร้ายกาจ นี่มันติดสินบนชัดๆ
ไม่เรียกสินบนเพราะสินบนผิดกฎหมาย
แต่เป็นอินเซนทีฟ ซึ่งถูกกฎหมายทุกอย่าง
เวรกรรม งั้นริชลงเงินตัวเอง
- ไปเท่าไหร่ - 10 ล้าน
แปลว่าเขาเป็นหนี้ 890 ล้าน
เปล่า แม็คครีดีไม่เคยเป็นหนี้ มอนดาต่างหาก ที่เป็นหนี้ธนาคาร เขาใช้เงินมอนดาเพื่อซื้อมอนดา
ทำได้ด้วยเหรอ
ถูกกฎหมายใสสะอาด
แม็คครีดีเป็นหนึ่งในผู้บุกเบิก แต่เรื่องพวกนี้มีอยู่บ่อยๆ
ตอนนี้มอนดาเป็นหนี้ก้อนโต 890 ล้านปอนด์
แต่มอนดาเป็นเจ้าของร้านค้าหลายแห่งในย่านชอปปิง ถือกรรมสิทธิ์
ที่ดินมีค่า สูงขึ้นสามเท่าในช่วง 20 ปีหลัง
แม็คครีดีเลยสั่งขายที่ดินแล้วเช่าอยู่แทน
ไม่มีกำไรระยะสั้น แต่ร้านบนถนนออกซ์ฟอร์ด
ขายได้ 200 ล้านปอนด์
การขายที่ช่วยล้างหนี้ และเพิ่มกำไร
ทำให้เขาดูเหมือนอัจฉริยะ
ทั้งที่จริงๆ มอนดาขายสินทรัพย์ทิ้งหมด
เขาถึงสามารถจ่ายเช็คให้ตัวเอง หรือเมีย 1.2 พันล้านปอนด์
ในรูปปันผลหลังจากซื้อมอนดาสองปี
จริงๆ ก็แค่ 800 ล้านปอนด์ แต่ทบกับ 400 ล้านจากปีก่อน
ริชจะได้ประกาศว่าเป็นเงินปันผลก้อนโตที่สุด
เขาชอบพาดหัวเตะตา ภาพลักษณ์ต้องมาก่อน
สมัยเด็กเขาหลงใหลมายากล
กฎข้อแรกของมายากลคือไขว้เขวคนดู
ให้จ้องมือซ้าย ขณะมือขวาฉกนาฬิกา
เงินปันผลคือมายากลของแม็คครีดี
แปลว่าเขาจ่ายปันผลด้วยเงินจากการขายร้านค้า
ไม่ใช่ มอนดากู้ 1.2 พันล้าน มาจากบ็อบ เพื่อมาจ่ายให้ครอบครัวเขาต่างหาก
ร้ายกาจ กลายเป็นว่ามอนดาติดหนี้ธนาคารอีก
เอ็มแอนด์เจและกิจการเขาทั้งหมดเป็นแบบนี้
เนื่องจากปันผลจ่ายให้ซาแมนธา
เธออาศัยอยู่โมนาโกซึ่งไม่เก็บภาษีเงินได้
แม็คครีดีเลยประหยัดภาษีได้ 300 ล้าน
เธอก็ใช้ 100 ล้านซื้อของขวัญให้ตัวเอง
วิธีเล่นแร่แปรธาตุและเลี่ยงภาษีสุดคลาสสิก
มันเป็นหลบเลี่ยงครั้งมโหฬารถูกไหม
นี่จะมาสอบประวัติภาษีของผมหรือไง
ผมจ่ายตามที่กำหนด ไม่เกินกว่านั้นเพราะผมไม่ได้โง่
ถ้าอยากไล่ล่าคนหลบเลี่ยงภาษี ไม่ไปเล่นพวกเจ้าใหญ่ๆ ล่ะ
แอปเปิล แอมะซอน สตาร์บัคส์ ทำไมมาลงที่ผม
- พวกนั้น - ขอแนะนำให้ประธานลองกูเกิลดู
นี่ก็อีกบริษัท กูเกิลจ่ายภาษีเท่าไหร่ ไม่เยอะเลย
ถ้าไม่เชื่อผม ก็ไปคุยกับโบโน
เขาหลบเลี่ยงภาษีหลายร้อยล้าน อ้างว่าวงยูทูอาศัยในฮอลแลนด์
แต่ก็ยังมีหน้าใส่แว่นตาอาม่าตระเวนไปทั่วโลก
เรียกร้องให้ยุติความยากจน
นสพ. เดลี เมล เคยลงว่า
"'คุณโง่มากถ้าไม่คิดลดหย่อนภาษี' บรูโนกล่าว"
ไม่มีใครที่นี่จ่ายภาษีสักคน
ทุกคนบนเรือพวกนี้ไม่จ่ายภาษีกันเลย
เป็นเรื่องปกติ ใครๆ ก็ทำกัน
ไม่เห็นผิดตรงไหน
เรือยอร์ชหรู นางแบบ งานเลี้ยงไฮโซ
ริชถ่ายรูปคู่กับนาโอมิ เคท เซียนนา
ทั้งหมดคือการสร้างแบรนด์
ช่วยเพิ่มมูลค่าให้ชุดเดรสราคาสิบดอลลาร์
ว้าว สุดยอดไปเลย
ทำไมพวกคุณถึงแยกทางกัน
ริชชอบชนะ เวลาชนะคุณต้องได้...
- เหรียญเหรอ - ถ้วยรางวัล
นาโอมิคือถ้วยรางวัล
ไม่ต้องเป็นหมอสูติฉันดูออกว่านังนี่หน้าหมี
หนึ่งวันก่อนงานเลี้ยง
คุณคิดถึงโมนาโกมั้ย
ผมคิดถึงเรือ
ผมยังคิดว่ามันเป็นสิ่งดีที่สุดที่เราสร้างร่วมกัน
ไม่นับเอเดรียนกับลิลี แต่นับรวมฟิน
มีอะไรอีกมั้ยที่คุณคิดถึง
แค่มาหยิบน้ำให้นาโอมิ
- เธอมองเห็นพวกคุณนะ - ขอบคุณฟิน
- สิงโตพวกนี้คอยเฝ้าวิหารอพอลโล - จริงสิ
ฉันไม่รู้ว่าเกิดอะไรขึ้นระหว่างเรา เฟบี
ผมขอโทษ
ผมมันโง่เง่าสิ้นดี
แต่ผมยังรักคุณด้วยใจ
สาบานได้ ฉันจะไม่ร้องไห้ให้ผู้ชายคนไหนอีก
คนดีของผม อย่าร้อง
- เอิ่ม ลิลี - คะ
คือว่า.... ในบทเขียน
- ให้คุณต้องร้องไห้ - แบบมีน้ำตาเหรอ
- ถ้าได้ก็น่าจะดี - โอเค ขอเวลาแป๊บ
ได้เลย ตามสบาย
พร้อมเมื่อไหร่ก็บอก
- อยากให้ผมช่วยจิ้มตามั้ย - หุบปากไปเลย
ก็แค่เสนอ
ผมจะนึกถึงไดอานาเวลาอยากร้องไห้
เธอน่าจะชอบที่นี่
นี่คือสถานที่เกิดของอพอลโลกับอาร์ทิมิส
ตำนานเพ้อพก
มันเป็นสถานที่สำหรับค้าขาย
สร้างโดยผู้ชายแบบฉัน
เคยเป็นแหล่งค้าขายใหญ่สุดในแถบเมดิเตอร์เรเนียน
ศูนย์กลางการค้าโลก
แล้วดูตอนนี้สิ เหลือแต่ซาก
คนขลาดตายแล้วตายเล่าก่อนสิ้นลม
แต่ผู้กล้าลิ้มรสความตายเพียงครั้งเดียว
อ่านเจอในมือถือเหรอ ริช
- ใช่ โควทคำคม โคตรชอบมาก - ไม่ต้องห่วงนะ
- อีกไม่นานพ่อได้ตายแน่ - ฟิน
แหม แค่หยอกเอิน
อย่าพูด "หยอกเอิน" เหมือนไอ้พวกผู้ดีจองหอง
แล้วฉันเพิ่งจะ 60
รูเพิร์ทตอน 80 ยังคุมนิวส์คอร์ปอยู่เลย
ฉันน่าจะข้ามรุ่นแล้วยกมรดกให้หลานแทน
- ถ้าแกหาเมียกับเขาได้นะ - ริคกี้
เคยมีคนกล่าวว่า "ความตายส่งยิ้มให้ทุกคน
และสิ่งเดียวที่เราทำได้คือยิ้มตอบ"
ฟังดูพิลึกนะ
คงจำมาจาก กลาดิเอเตอร์ น่ะ
- โอเคนะ - โอเค
ฉันสาบานว่าจะไม่ร้องไห้ให้ผู้ชายคนไหนอีก
คนดี
- คัท - อย่าร้อง…
- ให้ตายสิ - ทำห่าอะไรของแก
- ออกไปจากช็อต ฟิน - อ้าว ถ่ายหนังกันอยู่เหรอ
- โทษที - หลบออกไป
น้ำตาจริงมาแล้ว
ถ่ายเลยมั้ย โอเค ลิลี เลี้ยงอารมณ์เอาไว้
ยอดเยี่ยมมาก รีบถ่ายเลย
เปิดประตู
แคลเรนซ์ ดูอะไรนี่
มาสิ
ดี แคลเรนซ์ ดีมาก
เอาเลย ลุย
แคลเรนซ์
มันซึมแบบนี้ตลอดเลยเหรอ
ต้องให้เวลามันอุ่นเครื่องนิด
ค้นหาแรงจูงใจ เข้ามา
เราหวังว่ามันจะมีชีวิตชีวากว่านี้
เดี๋ยวก็ดีขึ้น มันแค่...
ตื่นเวทีนิดหน่อย งุนงงอยู่
ริชคาดหวังให้มันเป็นดาวเด่นของงาน
ได้อยู่แล้ว มันแค่...
เขาไม่ค่อยเป็นงานน่ะ
เฮ้ย ช้าลงหน่อย
อย่าเข้าไปใกล้มาก
แค่ยื่นเนื้อให้ ไม่ใช่พยายามจะฆ่ามัน เอาใหม่
- เข้ามาสิ - สงสัยจะพังไม่เป็นท่า
มีเคล็ดลับช่วยให้มันดุดันขึ้นมั้ย
- ก็ที่ทำอยู่นี่ไง - ฉันไม่สะทกสะท้านเลยสักนิด
นึกว่ามันจะดูน่ากลัว
เดี๋ยวก็น่ากลัว เชื่อสิ
เวรกรรม พวกนั้นกลับมาแล้ว
หวัดดี
ยังกับมีเรื่องให้กลุ้มไม่พอ
หวัดดีจ้ะ
พวกเร่ร่อนกลับมาที่หาดแล้ว
ทำไงได้ มันเป็นหาดสาธารณะ
ฉันไม่สน พวกมันไม่ได้รับเชิญ
ที่แย่ไปกว่านั้น เดลี เมล เอาไปตีข่าว
แบบนี้ไม่ดีกับชื่อเสียงของเรา
ชื่อเสียงอะไร ไม่มีใครรู้จักคุณสักหน่อย
แม็คครีดีหน้าเลือดไล่เด็กอพยพ
- แย่แค่ไหน - พวกเอเยนต์โทรเข้าไม่หยุด
แอนเจลีนาไม่มาแน่แล้ว รีแอนนายังไม่แน่
ทำแบบนี้มันละเมิดสัญญา
ไม่ต้องห่วง เดี๋ยวฉันเคลียร์เอง ไม่มีใครอ่าน เมล ออนไลน์ หรอก
ก็แค่เว็บล่อเป้า
เว้นแต่คราวนี้ฉันเป็นเป้าไง
- สวยดี - ขอบคุณ
ใช้เวลาทำเท่าไหร่
วันครึ่ง
- ซุ้มเดียวเนี่ยนะ - ใช่
เจโลยังมาได้
- เอ็ด ชีแรน คงไม่มา แฮร์รีก็ด้วย - แฮร์รี สไตลส์ เหรอ
เจ้าชายแฮร์รี
- หรือจะหาคนหน้าเหมือนมาแทน - ไอเดียไม่เลว
เหมือนเวลากษัตริย์ออกรบก็จะใช้เหยื่อล่อ
- จริงเหรอ - อ่านจากเชคสเปียร์
จับเข้ามุมมืดก็ไม่มีใครดูออก
ยืนอยู่ในเงา
- ใช้ไฟส่องหลัง แวบไปมาหน้ากล้อง - เยี่ยมเลย ว่าไงเมลานี
อาจได้ผลก็ได้
- ขอบคุณนะ นิค - ขอโทษ ผมแค่เสนอเล่นๆ
ใครจะไปนึกว่ามุกตลกผมจะฝืดจนคนคิดว่าพูดจริง
ผมชอบนะ... จานที่เป็นใบองุ่นยัดไส้
ว่าไง ใช้เวลาสักพักแต่มันเริ่มคุ้นเคยแล้ว
- เป็นสัตว์ที่งามสง่า - จริง
ฉันชอบแผงคอของมัน
รู้มั้ยขนที่แผงคอเชื่อมโยงกับการคัดเลือกทางเพศ
- จริงด้วย เหมือนกันเลย - เอาละ ไปก่อนนะ
มาวัดกันมั้ย หรือแกขี้ขลาด เหมือนสิงโตใน เดอะ วิซาร์ด ออฟ ออซ
เข้ามาดิ
- ผมอ่านเรื่องอีดิปัสจากวิกิพีเดีย - ซอโฟคลีสคงดีใจแย่
แซวเล่นน่ะ
ลูกชายต้องฆ่าพ่อตัวเอง เพราะสมัยยังหนุ่ม
เขาเคยเป็นแขกของกษัตริย์อีกเมือง
และละเมิดความมีน้ำใจของเจ้าบ้าน ด้วยการลักพาตัวและข่มขืนเด็กหนุ่ม
ใครว่ามีแต่ละครหลังข่าวที่น้ำเน่า
อแมนดา
- คุณดูเหนื่อยๆ นะ - ขอบคุณ
เหนื่อยแทบขาดใจ
เราคุยกันถึงโศกนาฏกรรมกรีก
เรื่องที่อีดิปัสฆ่าพ่อเพื่อเป็นการลงโทษ ต่อบาปกรรมที่เขาก่อไว้
ออกแนวชะตากรรมซะมากกว่า
เป็นชะตากรรมเพราะเขาสมควรตาย
นั่นเนื้อฉัน เธอจิ้มโดนเนื้อฉัน
ฉันดูสะเหล่อสิ้นดี
- ใครว่าละ - ดูสวยจะตาย
ใช่ แม่ดูเหมือน... คุณยายไอริชของเทพีแอโฟรไดที
แกมันชอบหน้าใหญ่ใจโต ริคกี้
ผมไม่ได้ทำเพื่อตัวเอง ผมทำเพื่อคนอื่นๆ
ให้พวกเขาได้คารวะผมและพวกเรา
ทั้งหมดเพื่ออะไรกัน กลาดิเอเตอร์ สิงโต
ถามได้ อาหารกับความบันเทิง ใครๆ ก็ชอบ
หมดเงินไปไม่รู้เท่าไหร่
ก็ใช่ นั่นละประเด็น
เพื่อตอกหน้าพวกเวรนั่น
ปี 2012 คุณซื้อเรือยอร์ช ราคา 100 ล้านปอนด์ ถูกต้องไหม
ยังไม่รวมค่าตกแต่ง
แบรนด์เสื้อผ้าคุณเป็นที่นิยมในหมู่คนดัง
เหล่าเศรษฐีและลูกท่านหลานเธอ
แต่ลูกจ้างในโรงงานคุณ 80% เป็นผู้หญิง
ได้ค่าแรงห้าดอลลาร์ต่อ 12 ชม.
ผมไม่ใช่เจ้าของโรงงาน
ผมแค่ตกลงกับตัวแทนจำหน่าย
ขึ้นอยู่กับเขาว่าจะบริหารโรงงานอย่างไร
แต่คุณก็ยินดีใช้บริการโรงงานเหล่านั้น
ตลาดต้องแข่งขัน
โรงงานพวกนี้ก็ผลิตสินค้าให้ซารา เอชแอนด์เอ็ม มาร์คแอนด์สเปนเซอร์
ยิ้มหน่อยทุกคน พร้อมนะ
หนึ่ง สอง สาม
- สุขสันต์วันเกิด เซอร์ริชาร์ด - ดีมาก ดูแล้วเชื่อเลย
หวัดดี ถ่ายหนังรึเปล่า
- ผมเขียนหนังสือน่ะ - ไปถ่าย มีเรื่องดี ตามมา
- ผมไม่ว่าง โทษที - มาดูเอง
มาดูที่อยู่เรา
อีกเดี๋ยวจะมีคนมารับผม
ฉันอยู่นี่
- คุณอยู่ที่นี่เหรอ - ใช่ๆ
มีมากกว่าหนึ่งร้อยคน
- อยู่ที่นี่กันเกินร้อยคนเหรอ - ใช่
ไม่มีประปา
ต้องใช้น้ำบาดาลแทน
คุณอยู่ที่นี่มานานแค่ไหน
- 15 ปี - 15 ปี
แล้วทำงานวันละกี่ชั่วโมง
12 ชั่วโมง
คุณได้ค่าจ้างเท่าไหร่ต่อวัน
800 รูปี
800 เหรอ
ก็ไม่ถึง 4 ปอนด์ต่อวัน
ใช่
งานเลี้ยงวันแรก
"สุดยอดมากๆ"
ดูซะก่อน วิวแบบนี้หาซื้อไม่ได้
เอ๊ะ เดี๋ยวนะ ซื้อได้สิ
ยังจะมีอารมณ์ร้องเพลงกันอีก
จริงด้วย พวกหน้าเหมือน
มองไม่เห็น
- แสงจ้าไป - รอเดี๋ยว มีแบบใบปรินท์ นี่
จอร์จ คลูนีย์
เหมือนตรงไหนเนี่ย
แค่ผู้ชายสีผมดอกเลา
แซมมวล แอล. แจ็กสัน ก็แค่คนดำใส่วิกผมหยิก
เหยียดสีผิวชัดๆ
อเดล เออ คนนี้ค่อยคล้ายอเดล จอห์นนี เด็บบ์
นี่มันแค่ผู้ชายใส่ชุดโจรสลัด
- เราจะเรียกช่างแต่งหน้ามาช่วย - ต้องใช้หมอศัลยกรรมความงามแล้ว
- อาจต้องเปลี่ยนเป็นงานเลี้ยงสวมหน้ากาก - เหรอ ใครถามแก
ไม่มี ถูกของคุณ
เราต้องไปห้องครัวต่อเพราะเชฟจะให้คุณชิมอาหาร
นายมาทำอะไรที่นี่
คนงานหยุดกันหมด ทำติดต่อมาเจ็ดวันแล้ว
- เดี๋ยวผิดกฎ - กฎอียูจังไร สุขภาพและความปลอดภัยห่าเหว
พวกมันควรสำนึกบุญคุณที่มีงานทำในประเทศนี้
ไปเอาชุดโรมันกับสำรับไพ่มา
ต้องให้ฉันทำทุกอย่างเองหรือไง
ดื่มชาหน่อยมั้ย
- ก็ดีเหมือนกัน - นั่งก่อน
- คุณกินอะไร ผลไม้เหรอ - ใช่
เผื่อช่วยเรื่องขับถ่าย
เอาไปยันกับเฟตาชีส
- หวัดดี - หวัดดี ใครเป็นหัวหน้า
ผู้ชายคนนั้น
- นายเป็นหัวหน้าเหรอ - คุณคุยกับผมได้
ขอฉันถามอะไรอย่าง
นายเคย
- นายเคยเล่นพนันมั้ย ชอบเดิมพันรึเปล่า - เราหนีมาในเรือลำเล็ก ไม่เรียกเดิมพันเหรอ
จริงของนาย งั้นฉันมีข้อเสนอ
ที่ต้องทำก็แค่เล่นเกม ถ้าชนะ
พวกนายเชิญอยู่ต่อได้ตามสบาย และฉันจะให้เงินสดอีกหนึ่งแสนดอลลาร์
เอาไปแบ่งกันใช้ตามใจชอบ
- แล้วถ้าแพ้ล่ะ - ถ้าแพ้
พวกนายต้องย้ายออกจากชายหาด
และมาช่วยฉันทาสี
แล้วทุกคนต้องใส่ชุดพวกนี้ในงานเลี้ยง
- เกมอะไร - เกมชื่อว่า "ตามหาแหม่ม"
- ลุกมาสิ - ตามหาแหม่ม
มาเล่นเกม "ตามหาแหม่ม" กัน
ที่ต้องทำก็แค่จับตาดูแหม่มให้ดี
ทดลองเล่นก่อนมั้ยกับ...เมลานี
ไม่เอา คุณเล่นกับเชอรีน
เอาละนะ คอยจับตาดูแหม่มให้ดี
อยู่ไหนแล้ว ไปไหนแล้ว อยู่ไหนแล้ว ไปไหนแล้ว
หาแหม่มเจอมั้ย
ถูกด้วย ยอมๆ
- เก่งมาก - อาจเพราะพวกเราฉลาดกว่า
เอาละ ก็เป็นได้ ตานายแล้ว แหม่มอยู่นี่
อยู่ไหนแล้ว ไปไหนแล้ว อยู่ไหนแล้ว ไปไหนแล้ว อยู่ไหนแล้ว ไปไหนแล้ว
แหม่มอยู่ไหน
- ใบขวามือ - แน่ใจนะว่าไม่เลือกใบตรงกลาง
- ใช่ ฉันเลือกใบขวามือ - ก็ได้
แหม่มใบกลาง อุตส่าห์บอกใบ้ให้แล้ว
เอาเหอะ ชีวิตก็แบบนี้แหละ
ได้เวลาช่วยกันทาสีได้ เมลานีจะพาไป
ดีมิเทรียส เคลียร์ของออกจากหาดให้หมด
- คุณหลอกพวกเรา - เปล่านะ
เดิมพันย่อมมีได้มีเสีย
คุณจะให้ค่าจ้างเราเท่าไหร่
- ฉันเปล่าพูดซะหน่อยว่าจะให้เงิน - มันคืองาน
- ดีมิเทรียส ค่าแรงขั้นต่ำของกรีซเท่าไหร่ - 5 ยูโร
5 ยูโรต่อชั่วโมง เงินดีออก
เราต้องใส่ชุดนี้เหรอ
ค่ะ เพราะแขกกำลังทยอยมา จะได้ดูกลมกลืน
- ทำไมเราต้องใส่ด้วย - ทุกคนต้องใส่หมด คนงานทุกคน
- อ้าว อแมนดา เป็นไงบ้าง - ฉันเป็นทาส คุณคิดว่าไงล่ะ
แต่ทาสสามารถลุกฮือขึ้นสู้ได้
บทเรียนที่เราได้จากเบร็กซิท ถ้าจะมีสักอย่างนะ
คือเสียงความไม่พอใจของชนชั้นล่าง
ดังพอจะส่งผลกระทบ
หุบปากเหอะ นิค
ชัดเจนเลย
- คุณเป็นไรรึเปล่า - เป็น
เอางี้
เข้าไปนั่งคุยข้างในก่อนมั้ย
ขอบคุณ
นั่งก่อนสิ
มีอะไรอยากระบายหรือเปล่า
แต่ถ้าไม่อยากเล่าก็ไม่เป็นไรนะ
จำที่ฉันเล่าเรื่องป้าอยู่โรงงานในโคลัมโบได้มั้ย
- จำได้ - แม่ฉันก็ทำงานที่นั่นด้วย
พวกเขาผลิตเสื้อผ้าป้อนหลายแบรนด์รวมถึงแม็คครีดี
คุณก็รู้เขาเป็นคนยังไง
เขาเขี้ยวลากดิน
ทุกคนนั่นแหละ
- คิดเท่าไหร่ - 10 ดอลลาร์
พ่องตาย
- ฉันมีเขาบนหัวเหรอ - อะไรนะ
- บนหัวฉันมีเขางอกหรือไง - อะไรนะ
เป็นการถามแบบประชดประชัน ว่าฉันดูเหมือนควายหรือไง
ทุกปีมีแรงกดดันให้ลดราคา
แต่ลดยังไงโรงงานก็ยังต้องได้กำไร
- ทุกอย่างเรียบร้อยไหมครับ - เยี่ยมมาก ขอบคุณ ฉันอาจทิปนายด้วยซ้ำ
ถ้างั้นต้องทำไง
คนงานยิ่งต้องเร่งมือ
แม่ฉันทำงานไม่ทันตามเป้าหมายใหม่
พอแม่ป่วยพวกเขาเลยฉวยโอกาสไล่ออก
แม่ได้งานที่โรงงานอีกแห่ง ซึ่งมีสภาพอนาถา
อยู่กันแออัดและเสียงดัง
ไฟไหม้
แม่ขาดอากาศหายใจ
พระเจ้า
ฉันถึงต้องมาอังกฤษ
แล้วดูฉันตอนนี้สิ
เป็นทาสแม็คกรีดีหน้าเลือด
ในงานเลี้ยงบ้าบอนี่
คุณแค่แต่งชุดทาส
ไม่ใช่ทาสจริงๆ ซะหน่อย
ตอนคุณซื้อมอนดา บริษัทเข้าร่วมองค์กรส่งเสริมสิทธิแรงงาน
- แต่คุณถอนตัวออก - เสียเวลาเปล่า
ช่วยขยายความได้ไหม
มันเสียเวลาเปล่าสิ้นดี
โทษนะ
- นี่หลักฐานทางนิติเวชเหรอ - เปล่าครับ
งั้นทำไมเสือกมีรอยนิ้วมือติดอยู่
เอาไปล้างให้สะอาด ไม่งั้นมันจะกลายเป็นหลักฐานในคดีฆาตกรรมแก
บนแก้วห้ามมีรอยนิ้วมือ ไม่งั้นจะจับยัดตูดพวกแก
- คีท ริชาร์ดส์ มาสาย - ถ้าไม่ตายก็ต้องมาให้ทัน
เขากำลังมา แต่เครื่องดีเลย์ที่เอเธนส์
ฉันไม่ได้จ่ายไอ้ผีฟอสซิลนั่นแปดแสนเพื่อให้มันมาสาย
ฉันจ่ายหนึ่งดอลลาร์ต่อตีนกา
เพื่อให้ไอ้ลูกกระเป๋งช้างมางาน
- ห่าเอ๊ย แก้วแตกเลย - ดูสิเนี่ย
เปราะบางฉิบหาย
ใครก็ได้มาเก็บหน่อย เอาไปทิ้งที
- มันอ้างว่าอะไร - ไม่รู้
เธอมีหน้าที่ต้องถาม เมลานี
หัด "ใช้ปาก" บ้าง แล้วอย่ามากล่าวหาฉันว่าใช้คำพูดคุกคามทางเพศล่ะ
โทรหาผู้จัดการ คีท ริชาร์ดส์
บอกให้มันมาถึงในหนึ่งชั่วโมง
แล้วก็ฉีกยิ้มแบบสามล้อถูกหวยอย่างที่มันเป็น
พวกนายออกไปได้แล้ว เร็วๆ เข้า
เกิดอะไรขึ้น มีเรื่องอะไรกัน
พวกผู้อพยพทำให้ทุกอย่างช้าไปหมด
ก็ไล่ออกไปสิ นี่ไม่ใช่งานเลี้ยงพวกมัน
เดี๋ยวฉันเอาวิทยุสื่อสารมาให้... โรงทานปิดแล้ว กลับไปทำงาน
ใจเย็นๆ
ไม่เป็นไร เดี๋ยวฉันจัดการเอง
ดีมิเทรียส หยุดตะโกนซะที
บอกพวกมันให้วางจานแล้วออกไป
อแมนดา อแมนดา
ออกไปทำงานข้างนอกกันมั้ย
- อร่อยรึเปล่า - ไล่พวกมันออกไป
มีทั้งหมดห้าหกคน ฉันจะพาคุณไปแนะนำ
กำชับพวกเขาด้วยว่าอย่าคุยกับใคร
เคยเจอคนหน้าเหมือน แกรี กลิตเตอร์ ที่จ้อไม่หยุด
ฉันยังไม่อยากเข้าคุก อย่างน้อยก็ไม่ใช่ในข้อหาเดียวกับแกรี
หวัดดีทุกคน นี่เซอร์ริชาร์ด
- หวัดดีครับ - หวัดดีค่ะ
หวัดดีครับ เซอร์ริชาร์ด
ไซมอน คาเวล เหมือนดี
- เธอเป็นใคร - อเดล
จริงด้วย
- คนที่ผูกผ้าคาดหัวนั่นล่ะ - ร็อด สจ๊วต
ออกแนวพี่ชายตกอับของ ร็อด สจ๊วต มากกว่า
คนนี้ล่ะ
- ไคลี - ไคลี มีโนก
ดูแทบไม่ออก ต้องติดป้ายชื่อด้วยมั้ง
นั่น จอร์จ ไมเคิล เหรอ
- เขาสุดยอดเลย - แถมยังร้องเพลงได้ด้วย
จอร์จ ไมเคิล ตายห่าแล้ว
สงสัยเอเจนซีจะส่งทุกคนในสังกัดมา
ส่งผีจอร์จ ไมเคิลขึ้นเครื่อง กลับไปคลับ ทรอปิคานาด้วย
ไม่มีเหล้าฟรีสำหรับเขา ฉันเบื่อไอ้พวกคนกรีกหลอกแดกเต็มทน
เยี่ยม
อ้อ ปรับอุณหภูมิทุกห้องให้อยู่ที่ 68 องศา
ที่งานเลี้ยงของแกเร็ตแม่งร้อนจนช็อกโกแลตละลาย
หมอนมีสภาพเหมือนโดนนางฟ้าฟันน้ำนมปาขี้ใส่
- ที่รัก ฉันดูเป็นไง - สวยหยดย้อย
ข้ามีนามว่า แม็กซิมัส เดคิมัส เมริดัส ผู้บัญชาการกองทัพทางตอนเหนือ
ต่อเลย อย่าหยุด
นายพลแห่งกองทหารเฟลิกซ์ ข้ารับใช้ผู้จงรักของกษัตริย์
ริชัส กรีดัส
บิดาของลูกที่ถูกฆ่า สามีของภรรยาที่ถูกฆ่า
เคลื่อนลงใต้ไปยังกองทัพข้า
อะไร
ผมฟิน
- มีของขวัญมาให้พ่อ - ไปให้พ้น
ต่อกันเลย
ข้ามีนามว่า แม็กซิมัส เดคิมัส เมริดัส ผู้บัญชาการกองทัพ...
โทษที หดแล้ว... หยุดสู้
มันทำเสียอารมณ์หมด
เซ็งเลย
คุณดูเหมือนเทพีแอโฟไดทีผุดขึ้นจากฟองคลื่น แต่สวยกว่าหลายเท่า
ผู้หญิงโรมันใส่รองเท้าส้นเข็มด้วยเหรอ
คุณตื่นเต้นกับงานเลี้ยงมั้ย
- ฉันตื่นเต้นกับงานเลี้ยงของพ่อ - ดีมาก
ขอบคุณ อ้าว ในที่สุด
เอเดรียน มาถึงจนได้
ลูกดูเท่มาก
ดูซะก่อน ยังกับนักรบกลาดิเอเตอร์ ส่วนลูกก็ดูเหมือนทาสหนุ่มสุดหล่อ
ท่านสุภาพบุรุษและสุภาพสตรี ทุกคนคงทราบกันดีแล้วว่าเรามาที่นี่
เพื่อฉลองวันเกิดให้ชายผู้รวยด้วยตัวเอง และเทิดทูนบูชาพระเจ้า
จากที่เคยเป็นเศรษฐีพันล้านอายุน้อยสุดในอังกฤษ
ตอนนี้กลายเป็นชายที่แก่สุดในอังกฤษ
ถึงวันนี้เราจะมาฉลองวันเกิด 60 ปีของเขา
แต่เซอร์ริชาร์ดยังมีสะโพกและฟันครบถ้วน คิดว่าน่าจะใช่ฟันนะ
แม้จะห่างไกลจากความเป็นฟันเข้าไปทุกที
และเขายังมีรูปสลักหินอ่อน
ซึ่งตามสไตล์คนอังกฤษขโมยมาจากพาร์เธนอน
ไปที่วิชวล
กดปุ่มเล่นวิดีโอ
เหล่าดวงดาราส่องประกายเพื่อคุณ
และทุกสิ่งที่คุณอาจทำหรือไม่ทำ
ริช นี่คริสนะ สุขสันต์วันเกิด
ไง ริช สบายดีนะ ขอโทษที่ไปร่วมงานไม่ได้
สุขสันต์วันเกิด สุขสันต์วันเกิด
สุขสันต์วันเกิดแด่ริช
หวัดดี ริช เสียใจมากที่ไปไม่ได้ สุขสันต์วันครบรอบ 60
ว่าไง เซอร์ริชาร์ด สุขสันต์วันเกิด ขึ้นเลขหกแล้วนะ
สุขสันต์วันเกิด ริช ขอโทษจริงๆ ที่ไปร่วมงานไม่ได้
แต่ส่งความรักไปให้นะ
แด่เราทั้งหลาย
บัดซบจริงๆ
แคลเรนซ์
ไม่เป็นไรนะ อย่าตกใจไป เย็นไว้ๆ
- จูบฉันสิ - ไม่เอา
- เคธีอยากให้เราจูบกัน - เปล่า เคธีอยากให้ผมบอกคุณว่าผมเป็นเกย์
ผมเป็นเกย์ ผมชอบผู้ชาย
จูบเลยๆ จูบเธอ
จูบ... เวร
ปัดโธ่เว้ย
ลูกเพิ่งวิ่งตัดเข้ามาในช็อต เรากำลังถ่ายฉากโรแมนติกกันอยู่
ผมรู้สึกเหมือนอยู่ใน เรื่องฝันในคืนกลางฤดูร้อน
ใช่ และเราเป็นกลุ่มนักแสดงสมัครเล่น
- ฉากหลังเป็นกรีซเหมือนกัน - จริงเหรอ
จูบเลย
หวัดดี
- หวัดดี ฟิน - ไม่นึกว่าจะเจอคุณที่นี่
ราตรีสวัสดิ์ค่ะ เซอร์สตีเวน
สตีเวนเฉยๆ ผมไม่มียศ
อ้าวเหรอ ลูกชายฉันมี
ใช่ ถูกต้องที่สุด
นี่มันของเรา ส่งกระเป๋ามา
เฮ้
- นี่มันเกิดอะไรกันขึ้น - โทรแจ้งตำรวจ
เด็กเปรตพวกนี้ขโมยของ
พวกเขาเป็นแค่เด็ก
- หยุดนะ โทรแจ้งตำรวจ - ฉันไม่โทรหรอก
หยุดนะ กลับมานี่
- หยุด - บ้าจริง เดี๋ยว
กลับมา
ปิดกล้องเดี๋ยวนี้ อย่ามาเนียนแอบถ่าย
- หยุดนะ - เดี๋ยว
บอกให้หยุด
หยุดนะ
พวกมันขโมยช้อนส้อม
หยุดเดี๋ยวนี้
- ค่อยๆ พูดค่อยๆ จา - พวกมันต้องคืนของ
เอาคืนมา มันเป็น...
หยุดก่อนๆ
หยุด
- โทรหาตำรวจหรือยัง - ฉันไม่โทรหรอก พวกเขาเป็นแค่เด็ก
พวกเราก็เป็นคนนะ อย่ามาหาเรื่องกันอีก
ฉันเข้าใจ
คารีม ฟังนะ
ไม่จำเป็นต้องฟัง ไม่อยากจะฟัง
ไม่ต้องพูดกันอีกแล้ว พอกันที
เราจะกลับบ้านกันแล้ว
ดีจังที่พวกเขาเป็นเพื่อนกันได้ อย่างว่ารุ่นราวคราวเดียวกันนี่
พอเลย
ต้องจับแยกซะแล้ว
ไอ้ลูกชาย ได้เวลาเข้านอน
พ่ออย่ามาเสือก
ไปเข้านอน
ไป
ฟิน
ว่าไง
คารีม ฉันแค่อยากช่วยคุณ เราอยู่ข้างเดียวกัน
- คุณพูดเรื่องอะไรของคุณ - การใช้กำลังไม่ได้ช่วยแก้ปัญหา
ฟังนะ คารีม
- ตำรวจจะมาแน่ - เราไม่ใช่ขโมย
ฉันรู้ว่าคุณไม่ใช่ แต่พวกเด็กๆ มีช้อนส้อม
หรือไม่จริง
คุณจะจับพวกเขาเหรอ ส่งพวกเขาเข้าคุก
ทั้งที่พวกเขาสูญเสียพ่อแม่ไป
แม่ของเชอรีนคือน้องสาวผมที่ซีเรีย
ผมให้สัญญาว่าจะดูแลลูกเธอ
- แล้วดูพวกเราตอนนี้สิ กลายเป็นทาส - ฉันเข้าใจ คารีม
แต่ถ้าไม่คืนเครื่องเงิน พวกเขาจะลำบาก ซึ่งมันไม่ใช่เรื่องดีเลย
ฉันมีเรื่องจะถามพวกเธอ ตอบมาตามตรง
ขโมยช้อนส้อมมารึเปล่า
ตอบตามตรง ทำหรือเปล่า
เอามานี่
ฉันยกโทษให้
- นี่เครื่องเงินคุณ - ขอบคุณ คารีม
แคลเรนซ์
แคลเรนซ์ มานี่มา
- ลองชิมดู - เฮ้ย ทำไรน่ะ
ไอ้พวกห่าอาหรับ
ห่าเอ๊ย
แกไม่เป็นไรนะ
ทีตอนนี้ดันหิว เล่นตัวนะ
ไอ้พวกเวรอาหรับ
สองคนนั้น แชมเปญหน่อยมั้ย
- ไม่ละ ขอบคุณ - ก็ดีเหมือนกัน
- เอาน่า - ไว้เจอกันบนห้อง
ฉันขอไปอาบน้ำก่อน
รีบตามมาล่ะ
- ราตรีสวัสดิ์ นาโอมิ - ราตรีสวัสดิ์ ซาแมนธา
สาวน้อยแสนสวยอย่างคุณ มานั่งทำอะไรคนเดียวกลางดึก
- ฟรังซัวส์เข้านอนแล้ว - จริงสิ
ว่าจะไปเดินเล่นสักหน่อย
มาด้วยกันมั้ย
ไม่ไหวแล้ว ฉันว่าจะนอน
- จนถึงอายุ 60 - ไม่เอาน่า
ซึ่งกว่าจะถึงก็อีก 40 ปี
- ราตรีสวัสดิ์ - ราตรีสวัสดิ์
ราตรีสวัสดิ์
เล่นเป็นเด็ก
- เดี๋ยวตามไปนะ - ไม่ต้องเลย
นั่นสิ
เป็นไรรึเปล่า
ผู้ชายคนหนึ่งเคยพูดว่า "ความตายส่งยิ้มให้เราทุกคน
สิ่งเดียวที่เราทำได้คือยิ้มตอบ"
เคยดู กลาดิเอเตอร์ มั้ย
"เมื่อมนุษย์เผชิญหน้ากับจุดจบ
เขาตระหนักถึงเหตุผลของการมีชีวิต
หลายปีต่อมาโลกจะเอ่ยอ้างชื่อข้าเยี่ยงไร
ข้าจะเป็นรู้จักในฐานะปราชญ์
นักรบ
หรือทรราช"
มีอะไร แคลเรนซ์
ฉิบหาย เราพวกเดียวกัน
ข้าไม่เกรงกลัว ข้าไม่เคยเกรงกลัวใคร
แกได้กลิ่นใช่มั้ย
แกได้กลิ่นว่าฉันองอาจ
ฉันก็เหมือนแก
ฉันเป็นราชสีห์ สิงโตเจ้าป่า
หัวใจสิงห์
ริชาร์ด ใจสิงห์
แค่สะดุดน่ะ
มองหน้าฉัน ฉันอยู่นี่
ไม่คิดจะหลบหนี
ฉันรักแก
ฉันนับถือแก
แต่ฉันไม่กลัวแก
ฉันไม่เกรงกลัวสิ่งใด
แคลเรนซ์
ตายห่า ตายห่า
ตายห่าแบบตายจริงๆ
คุณจะทำยังไง
ผมไม่รู้
ผมไม่เคยเห็นแมวยักษ์ฆ่าคนมาก่อน
ฉันต้องไปแล้ว
แคลเรนซ์
ฉิบหาย
รถพยาบาล โทรเรียกรถพยาบาล
ที่โรงละครกลางแจ้ง ด่วนเลย
- โทษที เมลานี เผลอหลับเพลินไปหน่อย - ไปไกลๆ เลย คีท
ผมพลาดอะไรไปรึเปล่า
ตำรวจที่เกาะมิโคนอสกำลังสืบสวนการตาย ของนักธุรกิจวงการแฟชั่น เซอร์ริชาร์ด แม็คครีดี
เบื้องต้นเชื่อว่าเป็นอุบัติเหตุ เซอร์ริชาร์ดเสียชีวิตจากบาดแผล
หลังถูกสิงโตที่หลุดจากกรงขย้ำ
แถลงการณ์ครอบครัวแม็คครีดี
ระบุว่าเหตุดังกล่าวเกิดขึ้น ระหว่างงานเลี้ยงวันเกิด 60 ปีของเซอร์ริชาร์ด
สิงโตซึ่งมีชื่อว่าแคลเรนซ์ถูกสังหารแล้ว
เซอร์ริชาร์ดโดนวิจารณ์อย่างหนัก หลังเอ็มแอนด์เจปิดตัว
- นิค นี่ชาร์ลส์นะ - หวัดดี ชาร์ลส์
ยินดีด้วย เราขุดเจอขุมทรัพย์
เหรอ
มีสงครามประมูล แย่งลิขสิทธิ์การตีพิมพ์เป็นตอน ซันเดย์ ไทมส์ กับ เดอะ เมล
ผมไม่ค่อยชอบ เดอะ เมล
- แล้วชอบเช็คหนึ่งแสนมั้ยล่ะ - ชอบ
ไม่ต้องห่วง ซันเดย์ ไทมส์ เสนอสองแสน
มากพอให้นายซื้อ ชูการ์ พัฟ กินได้หกเดือน
จริงๆ ผมกิน ไรซ์ คริสปีส์
ดุจดังอาหารทิพย์จากสวรรค์
- แล้วครอบครัวเขาล่ะ - คุยกันแล้ว
พวกเขาอยากให้นายเป็นคนเขียน ก่อนจะโดนคนอื่นสาดเสียเทเสีย
สาม...สอง... หนึ่ง... เริ่ม
แขกของเราวันนี้ นิค มอร์ริส ผู้เขียนชีวประวัติเซอร์ริชาร์ด
นิค ยินดีต้อนรับ ขอบคุณที่มาร่วมพูดคุย คุณคงรู้จักเขาเป็นอย่างดี
ผมได้รู้จักเขามากขึ้นในช่วงหลัง
คุณคิดว่ามรดกที่เขาทิ้งไว้คืออะไร
เขาโด่งดังในฐานะราชาแห่งย่านชอปปิง
แต่เขายังมีอีกหลายด้าน
- ตัวจริงเขาเป็นคนยังไง - เขาภูมิใจในรากเหง้าผู้อพยพ
เขาทำงานหนัก เถรตรง
มีความอดทนต่ำกับคนโง่เง่า
- อะไรทำให้เขาประสบความสำเร็จ - เขากระหายชัยชนะ
เชื่อว่าชัยชนะคือทุกสิ่ง
และยินดีทำทุกอย่างให้ได้มันมา
เขาถลำลึกเกินไปไหม
เพื่อให้ชนะ
เขารู้สึกว่าถ้าอยากชนะก็ต้องเลือดเย็น
คอลเล็กชั่นฤดูใบไม้ผลิ ฤดูร้อนของมอนดา ลอนดอนแฟชั่นวีก
โคลสอัพเข้าไป เป็นไง ใช้ได้ไหม
สงบสติอารมณ์หน่อย
ลิลี เป็นไรรึเปล่า
- อย่าเสือก - ใช่เลย อย่าเสือก
ความรุ่งเรืองและจุดจบของเซอร์ริช แม็คครีดี
หวัดดีครับ
ผมมาหาอแมนดา
ผมรู้ว่าคุณมานี่ทำไม
เธอเป็นเด็กดี ขอให้คุณรู้ไว้ด้วย
นั่นคือเหตุผลที่ผมมานี่
- เธออยู่กับผมตั้งแต่เจ็ดขวบ - ขอบคุณค่ะ
- หวัดดี - หวัดดี
ผมขอขึ้นไปทำธุระข้างบนก่อน
- ยินดีที่ได้เจอ - เช่นกันครับ
ขอโทษที่มาช้า รถไฟผมเสียเวลา
- ฉันเห็นคุณในทีวี - อ๋อ
ถ้อยคำสรรเสริญ
คุณพูดได้ดี ฟังแล้วอินตาม
- ขอโทษ - ขอโทษทำไม
ที่เขียนหนังสือถึงเขา หาเงินเข้ากระเป๋า
คงไม่อาจใส่ความจริงล้วนๆ ได้หรอก
ฉันต้องไปแล้ว มีงานต้องทำ หาเลี้ยงชีพ
- ผมเดินไปเป็นเพื่อนได้มั้ย - เอาสิ
อยู่ตรงหัวมุมนี่เอง ฉันเคยทำงานที่นั่นช่วงวันหยุด
แด่ริช
จะขอพูดอะไรสักหน่อย
ถึงแล้ว นี่ที่ทำงานฉัน
งั้นก็...โชคดี
รู้มั้ยมันแปลกตรงที่ ตอนกดปุ่มฉันไม่รู้สึกว่าเป็นคนทำ
ไม่เกี่ยวกับฉัน
ชะตากรรมบงการคุณอีกที
ก็เป็นได้
มือฉันขยับ แล้วประตูก็ขยับ
แล้วสิงโตก็ขยับ แล้วแม็คครีดีก็ขยับ แต่ละเหตุการณ์แยกจากกัน
ริชตระหนักในความสำคัญของมรดกตกทอด
เขาจึงอยากส่งมอบธุรกิจไปยังคนที่เหมาะสม
ในมือของคนรุ่นถัดไป
ริชกับฉันเป็นรุ่นบุกเบิก
แต่พวกเธอ ลิลี เอเดรียน ฟิน
จะพัฒนามอนดาไปสู่ยุคทอง
ผมขอพูดอะไรหน่อย ไม่นานหรอก สวัสดี
ก็เหมือนตอนแม็คครีดีต่อราคาเสื้อผ้า
คนงานต้องเร่งการผลิต
บางคนโดนไล่ออก
และไม่มีเงินหาเลี้ยงลูก
เขาไม่คิดว่ามันเป็นความผิดเขา เขาแค่เสนอราคา
ก็จริง
ฉันต้องไปแล้ว
บาย
พ่อทิ้งรอยเท้าใหญ่จนยากจะทาบติด
รอยเท้าจริงๆ
พ่อชอบอวดอยู่เรื่อยว่า
เท้าเขาใหญ่กว่าผมสองเท่า
ใหญ่จนสิงโตยังกินไม่หมด
ผมเชื่อมั่นว่า เราจะสร้างอาณาจักรให้ใหญ่ขึ้น
เป็นสองเท่า อย่างที่โลกธุรกิจแฟชั่นไม่เคยพบเห็นมาก่อน
หลบไปเอชแอนด์เอ็ม
ระวังตัวไว้ซารา
เราจะร้อนแรงขึ้น เจ๋งขึ้น เร็วขึ้น และถูกลง
เราจะฆ่าทุกคนตายหมด
80% ของคนงานผลิตเสื้อผ้าเป็นผู้หญิง
9 ใน 10 ของเศรษฐีพันล้านเป็นผู้ชาย
สภาพการทำงานที่ศรีลังกา ถือว่าดีแล้วในกลุ่มประเทศกำลังพัฒนา
แต่พวกเธอได้ค่าจ้าง 4 ปอนด์ต่อวัน
ในการผลิตเสื้อผ้าให้แบรนด์ดังๆ
แบรนด์แฟชั่น 10 อันดับแรก ทำกำไรเกิน 18 พันล้านดอลลาร์ในปี 2018
ผู้หญิงในบังกลาเทศที่ผลิตเสื้อผ้าให้แบรนด์ดังๆ ได้ค่าจ้าง 2.84 ดอลลาร์ต่อสิบชั่วโมง
แบรนด์แฟชั่นดัง 10 อันดับแรก มีมูลค่ารวมกันกว่า 150 พันล้านดอลลาร์
แรงงานในพม่าได้ค่าแรง 3.60 ดอลลาร์ต่อวัน
ทำงานให้กับแบรนด์ชั้นนำของโลก
คนดังหลายคนใส่เสื้อผ้าที่ผลิตโดยผู้หญิงค่าแรงต่ำ
ในประเทศอย่างศรีลังกา เมียนมา และบังกลาเทศ
ประมาณการว่าทรัพย์สิน มากกว่า 30 ล้านล้านดอลลาร์
ถูกเก็บไว้ในดินแดนภาษีต่ำอย่างโมนาโก
คารีมนั่งเรือมาถึงเลสบอสวันที่ 16 มีนาคม 2016 เขายังอาศัยอยู่ในกรีซ
กรีซเปิดรับผู้ลี้ภัย 75,000 คน
ประมาณการว่ามากกว่า 17,000 คนเสียชีวิต
ขณะพยายามข้ามทะเลเมดิเตอร์เรเนียน
คนรวยสุดในโลก 26 คน
ครองทรัพย์สินเท่ากับคนจนสุด 3.8 พันล้านคน
"หันหน้าหากัน" อี.เอ็ม. ฟอร์สเตอร์ จากเรื่อง ฮาเวิร์ดส์ เอนด์
แปลคำบรรยายไทยโดย วาริน